sagorsarker/bangla-wikipedia huggingface dataset:
স্টিভ চেন

স্টিভ চেন (; জন্ম: ২৫ আগস্ট ১৯৭৮) একজন তাইওয়ানী-মার্কিন সফটওয়্যার প্রকৌশলী ও ইন্টারনেট উদ্যোক্তা। তিনি ভিডিও-ভিত্তিক ওয়েবসাইট ইউটিউব-এর সহ-প্রতিষ্ঠাতা এবং সাবেক প্রধান প্রযুক্তি কর্মকর্তা ছিলেন। ইউটিউব প্রতিষ্ঠার পর, তিনি AVOS Systems প্রতিষ্ঠা করেন এবং MixBit নামক একটি ভিডিও শেয়ারিং অ্যাপ তৈরি করেন। ২০১৪ সালে তিনি গুগল ভেঞ্চার্সে যোগ দেন।
চেন তাইপেই, তাইওয়ান-এ জন্মগ্রহণ করেন। সাত বছর বয়সে, ১৯৮৬ সালে তাঁর পরিবার যুক্তরাষ্ট্রে অভিবাসিত হয়ে ইলিনয় অঙ্গরাজ্যের প্রসপেক্ট হাইটস শহরে বসতি স্থাপন করে।
তিনি মাউন্ট প্রসপেক্টে রিভার ট্রেইলস মিডল স্কুল-এ পড়াশোনা করেন এবং আর্লিংটন হাইটসের জন হার্সি হাই স্কুল-এ নবম শ্রেণি পর্যন্ত অধ্যয়ন করেন। পরবর্তী তিন বছর তিনি ইলিনয় ম্যাথমেটিক্স অ্যান্ড সায়েন্স অ্যাকাডেমিতে পড়াশোনা করেন। পরবর্তীতে তিনি ইউনিভার্সিটি অব ইলিনয় অ্যাট আরবানা-শ্যাম্পেইন-এ কম্পিউটার বিজ্ঞান নিয়ে পড়াশোনা করেন, তবে ১৯৯৯ সালে তিনি সিলিকন ভ্যালিতে কাজের উদ্দেশ্যে বিশ্ববিদ্যালয় ছেড়ে দেন।
চেন পেপ্যালে কর্মরত অবস্থায় চ্যাড হার্লে ও জাওয়েদ করিম-এর সঙ্গে পরিচিত হন। তিনি কিছু সময় ফেসবুক-এও কাজ করেন, তবে পরে ইউটিউব শুরু করার জন্য সেখান থেকে সরে আসেন।
২০০৫ সালে, হার্লে, করিম ও চেন মিলে ইউটিউব প্রতিষ্ঠা করেন, যেখানে চেন প্রধান প্রযুক্তি কর্মকর্তার (Chief Technology Officer) দায়িত্বে ছিলেন। ২০০৬ সালের জুনে, তাঁকে Business 2.0 ম্যাগাজিন "ব্যবসার জগতে এখনকার সবচেয়ে গুরুত্বপূর্ণ ৫০ জন ব্যক্তি" তালিকায় অন্তর্ভুক্ত করে।
২০০৬ সালের ১৬ অক্টোবর, গুগল ইউটিউব কিনে নেয় ১.৬৫ বিলিয়ন মার্কিন ডলারে। এই চুক্তির অংশ হিসেবে চেন ৬,২৫,৩৬৬টি গুগল শেয়ার এবং একটি ট্রাস্টের মাধ্যমে অতিরিক্ত ৬৮,৭২১ শেয়ার পান। ২০২১ সালের সেপ্টেম্বরে এসব শেয়ারের মূল্য ছিল প্রায় ১.৭৭ বিলিয়ন ডলার।
চেন ও হার্লে মিলে AVOS Systems প্রতিষ্ঠা করেন, যা ডেলিশাস ওয়েবসাইটটি ইয়াহু! থেকে অধিগ্রহণ করে।
২০১১ সালের ১৫ মে "Asian Scientist" চেনকে “দেখার মতো ১৫ জন এশীয় বিজ্ঞানী”-র তালিকায় অন্তর্ভুক্ত করে।
২০১৬ সালে তিনি বিজয় করুণামূর্তির সঙ্গে Nom.com নামে একটি লাইভ স্ট্রিমিং ফুড নেটওয়ার্ক চালু করেন। তবে ২০১৭ সালে এটি বন্ধ হয়ে যায়।
২০১৮ সালে, চেন লিঙ্কন একাডেমি অব ইলিনয়-এর লরিয়েট হিসেবে সম্মানিত হন এবং রাজ্য গভর্নরের পক্ষ থেকে রাজ্যের সর্বোচ্চ সম্মান অর্ডার অব লিঙ্কন লাভ করেন।
২০০৯ সালে চেন গুগল কোরিয়া-এর প্রোডাক্ট মার্কেটিং ম্যানেজার পার্ক জি-হিউনকে (পরে নাম পরিবর্তন করে জেমি চেন) বিয়ে করেন। তাঁদের দুটি সন্তান রয়েছে, যার মধ্যে একজন পুত্র ২০১০ সালের জুলাই মাসে জন্মগ্রহণ করে। চেন পরিবার সান ফ্রান্সিসকোর এশীয় শিল্প জাদুঘরের প্রধান পৃষ্ঠপোষক; ২০১২ সালের জুলাইয়ে জেমি চেন সেখানে ট্রাস্টি হিসেবে নিযুক্ত হন।
২০১৯ সালের আগস্ট মাসে চেন পরিবার তাইপেই, তাইওয়ান-এ ফিরে যায়।
চ্যাড হার্লে

চ্যাড মেরেডিথ হার্লে (জন্ম: ২৪ জানুয়ারি ১৯৭৭) একজন মার্কিন ওয়েবমাস্টার ও ব্যবসায়ী। তিনি ইউটিউব-এর উপদেষ্টা এবং সাবেক প্রধান নির্বাহী কর্মকর্তা (সিইও)। তিনি বন্ধ হয়ে যাওয়া ভিডিও শেয়ারিং সেবা MixBit-এরও সহ-প্রতিষ্ঠাতা। ২০০৬ সালের অক্টোবর মাসে, তিনি ও স্টিভ চেন মিলে ইউটিউবকে গুগলের কাছে ১.৬৫ বিলিয়ন ডলারে বিক্রি করেন। ইউটিউব শুরু করার আগে তিনি ইবে-র পেপ্যালে কাজ করতেন এবং পেপ্যালের মূল লোগো ডিজাইনের কাজের সঙ্গে যুক্ত ছিলেন। তিনি স্টিভ চেন ও জাওয়েদ করিম-এর সঙ্গে মিলে ইউটিউব প্রতিষ্ঠা করেন। ইউটিউবে তিনি মূলত ট্যাগিং ও ভিডিও শেয়ারিং সংক্রান্ত দিকগুলো দেখাশোনা করতেন।
হার্লের জন্ম রিডিং, পেনসিলভেনিয়া-তে ডন ও জোয়ান হার্লে দম্পতির দ্বিতীয় সন্তান হিসেবে। তিনি বার্ডসবোরোর নিকটে বেড়ে ওঠেন। তাঁর এক বড় বোন হিদার এবং এক ছোট ভাই ব্রেন্ট রয়েছে।
শৈশব থেকেই হার্লে শিল্পকলায় আগ্রহী ছিলেন এবং হাইস্কুলে পড়ার সময় কম্পিউটার ও ইলেকট্রনিক মিডিয়ার প্রতি আগ্রহ গড়ে ওঠে। তিনি টুইন ভ্যালি হাই স্কুল-এর একজন কৃতি দৌড়বিদ ছিলেন এবং ১৯৯২ ও ১৯৯৪ সালে স্কুলের ক্রস-কান্ট্রি দলকে রাজ্য চ্যাম্পিয়নশিপ জিতাতে সহায়তা করেন। তিনি হাই স্কুলে টেকনোলজি স্টুডেন্ট অ্যাসোসিয়েশন-এর সদস্য ছিলেন। ১৯৯৫ সালে তিনি হাই স্কুল থেকে স্নাতক হন এবং পরে ইন্ডিয়ানা ইউনিভার্সিটি অব পেনসিলভেনিয়া থেকে চারুকলায় স্নাতক (বি.এ.) ডিগ্রি অর্জন করেন।
২০০৫ সালে হার্লে, স্টিভ চেন ও জাওয়েদ করিম মিলে ইউটিউব প্রতিষ্ঠা করেন। ২০০৬ সালের ১৬ অক্টোবর তাঁরা ইউটিউব গুগলের কাছে ১.৬৫ বিলিয়ন ডলারে বিক্রি করেন। "দ্য ওয়াল স্ট্রিট জার্নাল"-এর একটি প্রতিবেদনে উল্লেখ করা হয় যে, ২০০৭ সালের ৭ ফেব্রুয়ারির গুগলের শেয়ারমূল্য অনুসারে হার্লের শেয়ারের মূল্য ছিল প্রায় ৩৪৫.৬ মিলিয়ন ডলার। তিনি সরাসরি ৬৯৪,০৮৭টি গুগল শেয়ার এবং ট্রাস্টের মাধ্যমে আরও ৪১,২৩২টি শেয়ার পেয়েছিলেন।
ইউটিউবের অন্য দুই সহ-প্রতিষ্ঠাতা স্টিভ চেন ও জাওয়েদ করিম যথাক্রমে ৬২৫,৩৬৬ ও ১,৩৭,৪৪৩টি শেয়ার পান, যেগুলোর মূল্য ছিল যথাক্রমে ৩২৬.২ মিলিয়ন ও ৬৪.৬ মিলিয়ন ডলার।
২০১০ সালের অক্টোবর মাসে হার্লে ইউটিউবের সিইও পদ থেকে সরে দাঁড়ান এবং উপদেষ্টা হিসেবে কাজ চালিয়ে যান। তাঁর স্থলাভিষিক্ত হন সালার কামানগার।
২০১৩ সালের আগস্ট মাসে হার্লে MixBit নামক একটি ভিডিও সম্পাদনার অ্যাপ চালু করেন, যা স্মার্টফোন ব্যবহার করে ভিডিও সম্পাদনার সুবিধা দেয়। স্টিভ চেন জানান, ইউটিউব প্রতিষ্ঠার আগেই হার্লে AVOS-কে MixBit-এ রূপান্তর করার ধারণা দিয়েছিলেন।
এই অ্যাপটির বৈশিষ্ট্য ছিল, ব্যবহারকারী সর্বোচ্চ ২৫৬টি ক্লিপ রেকর্ড করতে পারতেন, প্রতিটি ক্লিপের দৈর্ঘ্য সর্বোচ্চ ১৬ সেকেন্ড। এটি Vine, Instagram এবং "Vyclone"-এর মতো অন্যান্য ভিডিও অ্যাপের সঙ্গে তুলনীয়।
হার্লে US F1 Team-এর একজন বড় বিনিয়োগকারী ছিলেন, যা ২০১০ সালের ফর্মুলা ওয়ান মৌসুমে অংশ নেওয়ার পরিকল্পনা করেছিল। কিন্তু ২ মার্চ ২০১০ তারিখে দলের কার্যক্রম বন্ধ করে কর্মীদের বরখাস্ত করা হয়। দলের ব্যর্থতা নিয়ে হার্লে, প্রধান কেং অ্যান্ডারসন বা স্পোর্টিং ডিরেক্টর পিটার উইন্ডসর কেউই মন্তব্য করেননি।
হার্লে বিভিন্ন ব্যবসায় বিনিয়োগ করেছেন। তিনি এনবিএ-র গোল্ডেন স্টেট ওয়ারিয়র্স এবং MLS-এর লস অ্যাঞ্জেলেস ফুটবল ক্লাব-এর আংশিক মালিক।
২০২১ সালের ২৫ জানুয়ারি, হার্লে ঘোষণা দেন যে তিনি ইংল্যান্ডের প্রিমিয়ার লিগ ক্লাব লিডস ইউনাইটেড-এ San Francisco 49ers-এর সঙ্গে যৌথভাবে বিনিয়োগ করেছেন।
হার্লে আগে সিলিকন ভ্যালির উদ্যোক্তা জেমস এইচ. ক্লার্ক-এর কন্যা ক্যাথি ক্লার্ককে বিয়ে করেছিলেন। ২০১২ সালে তাঁদের বিবাহবিচ্ছেদ হয়। পরে ২০২০ সালে তিনি এলিস ওয়ালডেনকে বিয়ে করেন।
শিইন

 
শিইন ( ; শৈলীকৃত নাম SHEIN) দ্রুত বেশভূষা ব্যবসায় বিশেষায়িত একটি বিশ্বব্যাপী বিস্তৃত ই-বাণিজ্য কোম্পানি। যদিও কোম্পানিটি মূলত নারীদের পোশাকের উপর দৃষ্টি নিবদ্ধ করে, এটি পুরুষদের পোশাক, শিশুদের পোশাক, আনুষাঙ্গিক সাজ, চেহারার প্রসাধনী (মেকআপ), জুতা, থলে (ব্যাগ) এবং অন্যান্য বেশভূষা পণ্যও বিক্রি করে। মূলত ইউরোপ, মার্কিন যুক্তরাষ্ট্র, অস্ট্রেলিয়া এবং মধ্যপ্রাচ্যের পাশাপাশি বিশ্বব্যাপী অন্যান্য ভোক্তা বাজারগুলি শিইনের বিক্রয় লক্ষ্যস্থল।
২০০৮ সালের অক্টোবরে চীনের নানচিং শহরে ব্যবসায়িক উদ্যোক্তা ক্রিস শু জেডজেডকেকেও (ZZKKO) নামে শিইনের পূর্বসূরী ব্যবসাটি প্রতিষ্ঠা করেন। শিইন ২০২২ সাল নাগাদ বিশ্বের বৃহত্তম খুচরা বেশভূষা বিক্রেতা হয়ে ওঠে। কোম্পানিটির বর্তমানে সদর দপ্তর সিঙ্গাপুরে অবস্থিত।
শিইন তুলনামূলকভাবে সস্তা পোশাক বিক্রির জন্য পরিচিত। অপেক্ষাকৃত তরুণ মিলেনিয়াল এবং বয়স্ক জেনারেশন জি খরিদ্দারদের কাছে জনপ্রিয়তা শিনের সাফল্যের জন্য দায়ী। কোম্পানিটিকে প্রথমে একটি ফরমাশ-হস্তান্তরমূলক মালপ্রেরণ ব্যবসার সাথে তুলনা করা হয়েছিল, কারণ এটি বেশভূষা নকশা এবং উৎপাদনের সাথে জড়িত ছিল না। বরং এর পরিবর্তে এটি চীনের কুয়াংচৌ শহরের পাইকারি পোশাক বাজার থেকে পণ্য সংগ্রহ করত। ২০১২ সালের শুরুতে শিইন নিজস্ব সরবরাহ শৃঙ্খল ব্যবস্থা প্রতিষ্ঠা শুরু করে ও এভাবে একটি সম্পূর্ণরূপে সমন্বিত খুচরা বিক্রেতায় রূপান্তরিত হয়। ২০২২ সাল পর্যন্ত কোম্পানিটি ৩,০০০-এরও বেশি সরবরাহকারীর জালব্যবস্থা নিয়ে কুয়ায়ংচৌতে তার সরবরাহ শৃঙ্খল প্রতিষ্ঠা করেছে। তবে চীনা ক্লেদাক্ত শ্রমশালা এবং শিশুশ্রমের বিষয়ে প্রতিবেদনের কারণে কোম্পানিটি বিতর্কের সম্মুখীন হয়েছে।
২০২২ সালে শিইন বিধিবিধান, আন্তর্জাতিক সম্প্রসারণ এবং আর্থিক কারণে চীন থেকে সিঙ্গাপুরে তার প্রধান কার্যালয়টিকে স্থানান্তর করে - তবে চীনে তার সরবরাহ শৃঙ্খল এবং গুদামগুলি রেখে দেয়। ২০২৩ সালে শিইন ৩২০০ কোটি মার্কিন ডলার আয় করেছিল। ২০২৪ সালে এটি প্রায় ৫০০০ কোটি মার্কিন ডলার আয় করবে বলে পূর্বাভাস দেয়া হয় - যা বাজারের সুপ্রতিষ্ঠিত খুচরা পোশাক বিক্রেতা জারা এবং এইচঅ্যান্ডএম-এর সম্মিলিত আয়ের প্রায় সমান। ২০২২ সালের এপ্রিলে একটি তহবিল উত্তোলন দফার পর শিইনের মূল্যমান ১০০০০ কোটি মার্কিন ডলার নির্ধারণ করা হয়।
"ব্লুমবার্গ বিজনেসউইক" এবং অন্যান্যদের মতে চীন-মার্কিন বাণিজ্য যুদ্ধের ফলে শিইনের ব্যবসায়িক মডেল উপকৃত হয়েছে, বিশেষ করে শুল্ক কর সুবিধার ক্ষেত্রে। সাম্প্রতিক বছরগুলিতে শিইন বাণিজ্যিক মার্কাজনিত বিরোধ, প্রতিযোগীদের সাথে মামলা, পণ্যের নিরাপত্তা বিষয়ক উদ্বেগ, সেইসাথে কর ফাঁকি এবং শ্রম আইন ও মানবাধিকার লঙ্ঘনের অভিযোগের শিকার হয়েছে।
কেভিন হার্টজ

কেভিন হার্টজ প্রযুক্তি শিল্পের একজন আমেরিকান ব্যবসায়ী। তিনি জুম-এর সহ-প্রতিষ্ঠাতা এবং ২০০১ থেকে ২০০৫ সাল পর্যন্ত এর সিইও (প্রধান নির্বাহী কর্মকর্তা) ছিলেন।
হার্টজ বার্কলি, ক্যালিফোর্নিয়া-তে জন্মগ্রহণ করেন এবং ওরিন্ডা, ক্যালিফোর্নিয়া-তে বেড়ে ওঠেন। তিনি স্ট্যানফোর্ড বিশ্ববিদ্যালয় থেকে ইতিহাসে ব্যাচেলর অফ আর্টস অ্যান্ড সায়েন্স ডিগ্রি এবং অক্সফোর্ডের ইউনিভার্সিটি কলেজ থেকে ব্রিটিশ ইতিহাসে মাস্টার অফ আর্টস ডিগ্রি অর্জন করেন।
হার্টজ তার কর্মজীবন শুরু করেন সিলিকন গ্রাফিক্স (এসজিআই)-এ ভার্চুয়াল রিয়েলিটি ব্রাউজার কসমো প্লেয়ারের প্রোডাক্ট ম্যানেজার হিসাবে।
২০০১ সালে, হার্টজ অ্যালান ব্রেভারম্যান-এর সাথে জুম প্রতিষ্ঠা করেন, যা একটি আন্তর্জাতিক অর্থ রেমিট্যান্স ব্যবসা। তিনি প্রথমে ২০০৫ সাল পর্যন্ত সিইও হিসাবে দায়িত্ব পালন করেন, এবং তারপরে এর ২০১২ সালের আইপিও এবং ২০১৫ সালে পেপ্যাল কর্তৃক পরবর্তী অধিগ্রহণের মাধ্যমে পরিচালনা পর্ষদের সদস্য ছিলেন। সেই সময়ে কোম্পানিটির মোট ইক্যুইটি মূল্য ছিল ১.১ বিলিয়ন ডলার।
২০০৬ সালে, হার্টজ জুলিয়া হার্টজ এবং রেনোড ভিজাজের সাথে ইভেন্টব্রাইট প্রতিষ্ঠা করেন, যা একটি বিশ্বব্যাপী সেলফ-সার্ভিস টিকেটিং প্ল্যাটফর্ম।
হার্টজ সেপ্টেম্বর ২০১৬ সালে ফাউন্ডার্স ফান্ড-এ যোগদান করেন এবং একজন পার্টনার (অংশীদার) হিসাবে দায়িত্ব পালন করেন। পরে তিনি জুন ২০১৮ সালে কোম্পানি থেকে তার প্রস্থানের ঘোষণা দেন। তিনি বর্তমানে ইভেন্টব্রাইট (চেয়ারম্যান) এবং লুকআউটের পরিচালনা পর্ষদে দায়িত্ব পালন করছেন।
হার্টজ তার স্ত্রী, জুলিয়া হার্টজ-এর সাথে সান ফ্রান্সিস্কো-তে বাস করেন এবং তাদের দুই কন্যা রয়েছে।
বেজির্ক হাল্লে

বেজিরক হালে (Bezirk Halle) পূর্ব জার্মানির একটি জেলা ("বেজিরক") ছিল। এর প্রশাসনিক কেন্দ্র এবং প্রধান শহর ছিল হালে।
এই জেলাটি, অন্য ১৩টি জেলার সাথে, ২৫ জুলাই ১৯৫২ সালে পুরানো জার্মান রাজ্যগুলির পরিবর্তে প্রতিষ্ঠিত হয়েছিল। ৩ অক্টোবর ১৯৯০ সালের পর জার্মান পুনরেকত্রীকরণের ফলস্বরূপ এটি বিলুপ্ত হয়ে যায় এবং আর্টার্ন ক্রাইস (জেলা) ব্যতীত যা থুরিংগিয়া রাজ্যের অংশ হয়ে যায়, বাকি অংশ পুনরায় স্যাক্সনি-আনহাল্ট রাজ্যের অংশে পরিণত হয়।
বেজিরক হালে ম্যাগডেবার্গ, পটসডাম, কটবুস, লাইপজিগ, গেরা এবং এরফুর্ট "বেজিরক"গুলির সাথে সীমান্তবর্তী ছিল।
"বেজিরক"টি ২৩টি "ক্রাইসে" (জেলা) বিভক্ত ছিল: ৩টি শহুরে জেলা ("স্টাটক্রাইসে") এবং ২০টি গ্রামীণ জেলা ("লান্ডক্রাইসে"):
সেথ ওয়েইনট্রাব

সেথ ওয়েনট্রাব (Seth Weintraub) একজন আমেরিকান সাংবাদিক এবং প্রকৌশলী। ওয়েনট্রাব ৯টু৫ (9to5) নেটওয়ার্কের বেশ কয়েকটি টেক ব্লগ প্রতিষ্ঠা করেছেন: "৯টু৫ম্যাক" (9to5Mac), "৯টু৫গুগল" (9to5Google), "৯টু৫টয়েজ" (9to5Toys), "ড্রোনডিজে" (DroneDJ), এবং "ইলেকট্রেক" (Electrek)।
১৯৯৭ সালে, ওয়েনট্রাব ইউনিভার্সিটি অফ সাউদার্ন ক্যালিফোর্নিয়া থেকে ইন্ডাস্ট্রিয়াল অ্যান্ড সিস্টেমস ইঞ্জিনিয়ারিং-এ স্নাতক ডিগ্রি অর্জন করেন, সাথে মাল্টিমিডিয়া অ্যান্ড ক্রিয়েটিভ টেকনোলজিস-এ একটি মাইনর ডিগ্রিও লাভ করেন। ২০০৪ সালে তিনি নিউ ইয়র্ক ইউনিভার্সিটি-র টিশ ইন্টারঅ্যাকটিভ টেলিকমিউনিকেশনস প্রোগ্রাম থেকে স্নাতকোত্তর ডিগ্রি লাভ করেন। সেই সময়ে, তিনি এনওয়াইইউ মেডিকেল স্কুল-এর আইটি বিভাগ পরিচালনায় সহায়তা করছিলেন। 
২০০৬ থেকে ২০০৮ সাল পর্যন্ত ওয়েনট্রাব প্যারিস-এ বসবাস করেন। একই সময়ে, তিনি "কম্পিউটারওয়ার্ল্ড"-এর জন্য ব্লগিং শুরু করেন। ২০০৭ সালে, ওয়েনট্রাব "9to5Mac" ব্লগ তৈরি করেন, যেখানে তিনি অ্যাপল সম্পর্কে লিখতেন।
"কম্পিউটারওয়ার্ল্ড"-এর সম্পাদক জয়েস কার্পেন্টারের মতে, ওয়েনট্রাব অ্যাপল সম্পর্কিত তার কভারেজের জন্য ২০০৮ এবং ২০০৯ সালে নীল অ্যাওয়ার্ডস লাভ করেন।
২০০৯ থেকে ২০১০ সাল পর্যন্ত, সেথ ওয়েনট্রাব "ফরচুন ম্যাগাজিন"-এর জন্য গুগল সম্পর্কিত বিষয় নিয়ে লিখেছেন এবং "কম্পিউটারওয়ার্ল্ড" ও "দ্য নিউ ইয়র্ক টাইমস"-এর জন্য অবদান অব্যাহত রাখেন। ২০১০ সালে, তিনি গুগল সম্পর্কে "৯টু৫গুগল" এবং একটি গিয়ার ও ডিল সাইট "৯টু৫টয়েজ" চালু করেন।
২০১৩ সালে, তিনি সংবাদ ও মন্তব্য সাইট "ইলেকট্রেক" প্রতিষ্ঠা করেন, যা ফসিল ফুয়েল থেকে বৈদ্যুতিক পরিবহনে রূপান্তর সম্পর্কিত সংবাদ বিশ্লেষণ করে।
সিকিম বিধানসভা নির্বাচন, ২০২৯

সিকিম বিধানসভার ৩২ জন সদস্যকে নির্বাচিত করার জন্য পরবর্তী সিকিম বিধানসভা নির্বাচন ২০২৯ সালের এপ্রিলে অনুষ্ঠিত হবে বলে আশা করা হচ্ছে। প্রেম সিং তামাং সিকিমের বর্তমান মুখ্যমন্ত্রী হিসেবে দায়িত্ব পালন করছেন।
ত্রিপুরা বিধানসভা নির্বাচন, ২০২৮

ত্রিপুরা বিধানসভার সকল ৬০ জন সদস্যকে নির্বাচিত করার জন্য পরবর্তী ত্রিপুরা বিধানসভা নির্বাচন ২০২৮ সালের ফেব্রুয়ারিতে অনুষ্ঠিত হবে বলে আশা করা হচ্ছে। ত্রিপুরার বর্তমান মুখ্যমন্ত্রী মানিক সাহা।
পেপ্যাল মাফিয়া

পেপ্যাল মাফিয়া হলো পেপ্যালের প্রাক্তন কর্মচারী এবং প্রতিষ্ঠাতাদের একটি দল যারা পরবর্তীতে সিলিকন ভ্যালি-তে অতিরিক্ত প্রযুক্তি কোম্পানি প্রতিষ্ঠা এবং/অথবা উন্নত করেছেন, যেমন লিঙ্কডইন, প্যালানটির টেকনোলজিস, স্পেসএক্স, আফার্ম, স্লাইড, কিভা, ইউটিউব, ইয়েলপ, এবং ইয়ামার। বেশিরভাগ সদস্য স্ট্যানফোর্ড বিশ্ববিদ্যালয় অথবা ইউনিভার্সিটি অফ ইলিনয় আরবানা-শ্যাম্পেইন-এ পড়াশোনা করেছেন।
মূলত, পেপ্যাল ছিল কনফিনিটি নামক একটি কোম্পানির দেওয়া অর্থ-স্থানান্তর পরিষেবা, যা ১৯৯৯ সালে এক্স.কম-এর সাথে একীভূত হয়। পরে, এক্স.কম-এর নাম পরিবর্তন করে পেপ্যাল রাখা হয় এবং ২০০২ সালে ইবে এটি কিনে নেয়। মূল পেপ্যাল কর্মীরা ইবে-র অধিক প্রথাগত কর্পোরেট সংস্কৃতির সাথে মানিয়ে নিতে অসুবিধা বোধ করেন এবং চার বছরের মধ্যে প্রথম ৫০ জন কর্মীর মধ্যে ১২ জন ছাড়া বাকি সবাই চলে যান। তারা সামাজিক এবং ব্যবসায়িক পরিচিতি হিসাবে সংযুক্ত ছিলেন, এবং তাদের মধ্যে বেশ কয়েকজন পরবর্তী বছরগুলিতে নতুন কোম্পানি এবং ভেঞ্চার ফার্ম গঠন করতে একসাথে কাজ করেন। পেপ্যালের প্রাক্তন কর্মীদের এই দলটি এতটাই প্রভাবশালী হয়ে ওঠে যে "পেপ্যাল মাফিয়া" শব্দটি উদ্ভাবিত হয়। এই শব্দটি আরও ব্যাপক পরিচিতি লাভ করে যখন ২০০৭ সালে "ফরচুন" ম্যাগাজিনের একটি নিবন্ধে এই দলটিকে তুলে ধরা হয়, সাথে তাদের সদস্যদের মাফিয়া-সদৃশ পোশাকে একটি আইকনিক ছবিও ছিল, যা সিলিকন ভ্যালিতে তাদের প্রভাব এবং প্রধান প্রযুক্তি কোম্পানি প্রতিষ্ঠা বা বিনিয়োগে তাদের ভূমিকা তুলে ধরে।
গণমাধ্যমে পেপ্যাল মাফিয়ার সদস্য হিসাবে উল্লেখিত ব্যক্তিরা হলেন:
পেপ্যাল মাফিয়াকে কখনও কখনও ২০০১ সালের ডট-কম বাস্টের পরে ভোক্তা-কেন্দ্রিক ইন্টারনেট কোম্পানিগুলির পুনঃআবির্ভাবকে অনুপ্রাণিত করার জন্য কৃতিত্ব দেওয়া হয়। পেপ্যাল মাফিয়া ঘটনাটিকে ১৯৬০-এর দশকের শেষের দিকে ইন্টেল-এর প্রতিষ্ঠার সাথে তুলনা করা হয়েছে, যা প্রকৌশলীরা শক্লি সেমিকন্ডাক্টর ছাড়ার পর ফেয়ারচাইল্ড সেমিকন্ডাক্টর প্রতিষ্ঠা করেছিলেন। সাংবাদিক সারা লেসি-র বই "ওয়ান্স ইউ আর লাকি, টুয়াইস ইউ আর গুড"-এ তাদের নিয়ে আলোচনা করা হয়েছে। লেসির মতে, পেপ্যালের নির্বাচন প্রক্রিয়া এবং প্রযুক্তিগত শিক্ষা একটি ভূমিকা পালন করেছিল, কিন্তু তাদের ভবিষ্যতের সাফল্যের প্রধান কারণ ছিল সেখানে অর্জিত আত্মবিশ্বাস। তাদের সাফল্যের কারণ হিসাবে তাদের যৌবন; সিলিকন ভ্যালি-র ভৌত, সাংস্কৃতিক এবং অর্থনৈতিক পরিকাঠামো; এবং তাদের দক্ষতা সেটের বৈচিত্র্যকে দায়ী করা হয়েছে। পেপ্যালের প্রতিষ্ঠাতারা এর কর্মচারীদের মধ্যে দৃঢ় সামাজিক বন্ধনকে উৎসাহিত করেছিলেন এবং তাদের অনেকেই পেপ্যাল ছাড়ার পরেও একে অপরকে বিশ্বাস ও সমর্থন অব্যাহত রেখেছিলেন। একটি তীব্র প্রতিযোগিতামূলক পরিবেশ এবং অনেক প্রতিকূলতা সত্ত্বেও কোম্পানিকে সচল রাখার জন্য একটি সম্মিলিত সংগ্রামও প্রাক্তন কর্মচারীদের মধ্যে একটি শক্তিশালী এবং স্থায়ী সৌহার্দ্য তৈরিতে অবদান রেখেছিল।
এই গ্রুপের কিছু সদস্য, যেমন পিটার থিয়েল, ডেভিড স্যাকস এবং ইলোন মাস্ক, পরে লিবার্টারিয়ান এবং রক্ষণশীল রাজনৈতিক মতামত প্রকাশ করেছেন। বিপরীতভাবে, রিড হফম্যান নিয়মিতভাবে অনেক ডেমোক্র্যাটিক প্রচারণা এবং রাজনৈতিক উদ্যোগের শীর্ষ দাতাদের মধ্যে একজন।
২০২৪ সালের মার্কিন যুক্তরাষ্ট্রের রাষ্ট্রপতি নির্বাচনের পর, "দ্য ইকোনমিস্ট" লিখেছিল যে ডোনাল্ড ট্রাম্পের পুনঃনির্বাচনের সাথে পেপ্যাল মাফিয়া আমেরিকার সরকারকে "দখল করবে"। থিয়েলের শিষ্য জেডি ভ্যান্স ট্রাম্পের উপরাষ্ট্রপতি হন, মাস্ক নতুন ডিপার্টমেন্ট অফ গভর্নমেন্ট এফিশিয়েন্সি (ডোজি)-র প্রধান হন, এবং স্যাকস এআই এবং ক্রিপ্টোকারেন্সি বিষয়ে ট্রাম্পের উপদেষ্টা হন। মাস্ক একাই ট্রাম্পের পুনঃরাষ্ট্রপতি নির্বাচনী প্রচারণায় ২৫০ মিলিয়ন ডলারেরও বেশি দান করেছিলেন।
বহুত্ববাদ

বহুত্ববাদ এমন একটি দার্শনিক ও সামাজিক ধারণা, যেখানে বৈচিত্র্য, বিভিন্নতা এবং বহু মতামতের সহাবস্থানকে স্বীকৃতি ও সমর্থন দেওয়া হয়। এটি বিভিন্ন প্রেক্ষাপটে ভিন্ন অর্থ বহন করতে পারে:
রাফায়েল কোরেয়া

রাফায়েল ভিসেন্টে কোরেয়া ডেলগাডো ( ; জন্ম: ৬ এপ্রিল ১৯৬৩) হলেন একজন ইকুয়েডরের রাজনীতিবিদ এবং অর্থনীতিবিদ যিনি ২০০৭ থেকে ২০১৭ সাল পর্যন্ত ইকুয়েডরের রাষ্ট্রপতি হিসেবে দায়িত্ব পালন করেছেন। PAIS জোটের প্রতিষ্ঠা থেকে ২০১৭ সাল পর্যন্ত রাজনৈতিক আন্দোলনের নেতা হয়ে ওঠা কোরেয়া একজন গণতান্ত্রিক সমাজতান্ত্রিক এবং তার প্রশাসন বামপন্থী নীতি বাস্তবায়নের উপর দৃষ্টি নিবদ্ধ করে। আন্তর্জাতিকভাবে তিনি UNASUR- এর "অস্থায়ী" সভাপতি হিসেবে দায়িত্ব পালন করেন। ২০১৭ সাল থেকে তিনি বেলজিয়ামে নির্বাসিত জীবনযাপন করছেন।
গুয়াকিলের একটি নিম্ন মধ্যবিত্ত মেস্তিজো পরিবারে জন্মগ্রহণকারী কোরেয়া ইউনিভার্সিডাড ক্যাটোলিকা ডি সান্টিয়াগো ডি গুয়াকিল, লুভেন বিশ্ববিদ্যালয় (ইউসিলুভেন) এবং ইলিনয় বিশ্ববিদ্যালয়ে অর্থনীতি অধ্যয়ন করেন, যেখানে তিনি পিএইচডি ডিগ্রি অর্জন করেন। ২০০৫ সালে ইকুয়েডরে ফিরে এসে তিনি রাষ্ট্রপতি আলফ্রেডো প্যালাসিওর অধীনে অর্থনীতির মন্ত্রী হন, স্বাস্থ্য ও শিক্ষা প্রকল্পে ব্যয় বৃদ্ধির জন্য কংগ্রেসে সফলভাবে লবিং করেন।
২০০৬ সালের সাধারণ নির্বাচনে প্রতিষ্ঠিত রাজনৈতিক অভিজাতদের সমালোচনা করে একটি মঞ্চে কোরেয়া রাষ্ট্রপতি পদে জয়লাভ করেন। ২০০৭ সালের জানুয়ারিতে দায়িত্ব গ্রহণের পর তিনি বিশ্বব্যাংক এবং আন্তর্জাতিক মুদ্রা তহবিলের প্রভাব হ্রাস করে ইকুয়েডরের নয়া উদারনৈতিক অর্থনৈতিক মডেল থেকে দূরে সরে যাওয়ার চেষ্টা করেছিলেন। তিনি একটি নতুন সংবিধান প্রণয়নের তত্ত্বাবধান করেন, ২০০৯ সালে এবং আবার ২০১৩ সালের সাধারণ নির্বাচনে নির্বাচিত হন।
কোরিয়ার রাষ্ট্রপতিত্ব ছিল ল্যাটিন আমেরিকার গোলাপী জোয়ারের অংশ, যা এই অঞ্চলের বামপন্থী সরকারগুলির দিকে মোড় নেয়, হুগো শ্যাভেজের ভেনেজুয়েলার সাথে নিজেকে মিত্র করে এবং ২০০৯ সালের জুনে ইকুয়েডরকে আমেরিকার জন্য বলিভারিয়ান জোটে নিয়ে আসে। একবিংশ শতাব্দীর সমাজতন্ত্রের নিজস্ব রূপ ব্যবহার করে কোরেয়ার প্রশাসন সরকারি ব্যয় বৃদ্ধি করে, দারিদ্র্য হ্রাস করে, ন্যূনতম মজুরি বৃদ্ধি করে এবং ইকুয়েডরের জীবনযাত্রার মান বৃদ্ধি করে। ২০০৬ থেকে ২০১৬ সাল পর্যন্ত দারিদ্র্য ৩৬.৭% থেকে কমে ২২.৫% হয় এবং বার্ষিক মাথাপিছু জিডিপি প্রবৃদ্ধি ছিল ১.৫% (যা আগের দুই দশকে ০.৬% ছিল)। একই সময়ে গিনি সহগ দ্বারা পরিমাপ করা অর্থনৈতিক বৈষম্য ০.৫৫ থেকে ০.৪৭ এ হ্রাস পায়। কোরেয়ার মেয়াদের শেষের দিকে ২০১৪ সাল থেকে তেলের দাম ৫০% হ্রাসের ফলে ইকুয়েডরের অর্থনীতি মন্দার দিকে ঠেলে দেয়, যার ফলে সরকারি ব্যয় হ্রাস পায়।
৩ জুলাই ২০১৮ তারিখে ইকুয়েডরের একজন বিচারক তার রাজনৈতিক প্রতিপক্ষ ফার্নান্দো বালদার অপহরণ সংক্রান্ত একটি বিচারের সময় আদালতে হাজির হতে ব্যর্থ হওয়ার পর কোরেয়ার বিরুদ্ধে গ্রেপ্তারি পরোয়ানা জারি করেন। সেই সময় বেলজিয়ামে বসবাসকারী কোরেয়া অপহরণের অভিযোগ অস্বীকার করেন। ২০১৮ সালের জুলাই মাসে ইন্টারপোল ইকুয়েডরের জারি করা গ্রেপ্তারি পরোয়ানা প্রত্যাখ্যান করে এবং এটিকে "স্পষ্টতই একটি রাজনৈতিক বিষয়" বলে অভিহিত করে। ২০২০ সালের এপ্রিল মাসে জাতীয় বিচার আদালতের ফৌজদারি আদালত কোরেয়াকে তীব্র নিষ্ক্রিয় ঘুষের জন্য দোষী সাব্যস্ত করে। তার অনুপস্থিতিতে তাকে ৮ বছরের কারাদণ্ড দেওয়া হয়।
ক্যাট অন আ হট টিন রুফ

ক্যাট অন আ হট টিন রুফ () হল টেনেসি উইলিয়ামস রচিত ১৯৫৫ সালে মার্কিন তিন-অঙ্ক বিশিষ্ট নাটক। এটি উইলিয়ামসের ১৯৫২ সালের ছোটগল্প "থ্রি প্লেয়ার্স অব আ সামার গেম"-এর নাট্যরূপ। নাটকটি ১৯৫৩ থেকে ১৯৫৫ সালের মধ্যে লেখা হয়েছিল। উইলিয়ামসের অন্যতম খ্যাতনামা সৃষ্টিকর্ম ও তার ব্যক্তিগত প্রিয় লেখনীটি ১৯৫৫ সালে নাটকে পুলিৎজার পুরস্কার অর্জন করে। একজন ধনাঢ্য তুলা ব্যবসায়ী বিগ ড্যাডি পলিটের মিসিসিপি ডেল্টার বাড়ির পটভূমিতে রচিত নাটকটিতে বিগ ড্যাডির পরিবারের সদস্যদের, বিশেষ করে তার পুত্র ব্রিক ও ব্রিকের স্ত্রীর ম্যাগি ওরফে "দ্য ক্যাট"-এর মধ্যকার সম্পর্কের চিত্রায়ন হয়েছে।
"ক্যাট অন আ হট টিন রুফ" নাটকে সামাজিক মূল্যবোধ, লোভ, প্রবঞ্চনা, সম্পর্ক, একাকীত্ব, সমকামিতা, মদ্যাসক্তি ও মৃত্যুর মত বিষয়বস্তু ওঠে এসেছে। মার্কিন যুক্তরাষ্ট্রের দক্ষিণাঞ্চলের উপভাষার প্রতিনিধিত্ব করতে পুরো নাটক জুড়ে সংলাপগুলো মানদণ্ডের বাইরের বানানে লেখা হয়েছে। ১৯৫৫ সালের মূল ব্রডওয়ে মঞ্চায়নে শ্রেষ্ঠাংশে অভিনয় করেন বারবারা বেল গেডিজ, বার্ল আইভস ও বেন গাৎজারা। ১৯৫৮ সালে নাটকটির "চলচ্চিত্ররূপ" নির্মিত হয়, যাতে শ্রেষ্ঠাংশে ম্যাগি ও ব্রিক চরিত্রে এলিজাবেথ টেইলর ও পল নিউম্যান অভিনয় করেন এবং আইভস ও ম্যাডেলিন শেরউড মঞ্চে তাদের অভিনীত স্ব-স্ব চরিত্রে অভিনয় করেন। উইলিয়ামস ১৯৭৪ সালে নাটকটির পুনঃমঞ্চায়নকালে বিপুল পরিমার্জন ও পরিবর্তন করেন। পরবর্তী অধিকাংশ পুনঃমঞ্চায়নে এই পরিমার্জিত সংস্করণটিই ব্যবহৃত হয়।
২০১৫–১৬ সন্তোষ ট্রফি

২০১৫–১৬ সন্তোষ ট্রফি সন্তোষ ট্রফির ৭০তম সংস্করণ আসর, যা তাদের আঞ্চলিক এবং রাজ্য ফুটবল অ্যাসোসিয়েশনগুলির প্রতিনিধিত্বকারী দলগুলির জন্য ভারতের প্রধান প্রতিযোগিতা। প্রতিযোগিতার বাছাইপর্ব ৬ ফেব্রুয়ারি থেকে অনুষ্ঠিত হয় এবং ২০১৬ সালের ২৯ ফেব্রুয়ারি থেকে ১৩ মার্চ পর্যন্ত নাগপুরে প্রতিযোগিতার মূল পর্বটি অনুষ্ঠিত হয়।
নিম্নলিখিত ১০টি দল যথাযথভাবে সন্তোষ ট্রফির জন্য যোগ্যতা অর্জন করেছে।
জলবায়ু পরিবর্তনে ২০২৪

এই নিবন্ধটি ২০২৪ সালে জলবায়ু পরিবর্তন ও বৈশ্বিক উষ্ণায়ন সম্পর্কিত ঘটনাবলী, গবেষণা ফলাফল, বৈজ্ঞানিক ও প্রযুক্তিগত উন্নয়ন, এবং প্রশমন ও অভিযোজন প্রচেষ্টার বিবরণ প্রদান করে।
 মার্কিন ল্যান্ডফিল থেকে নির্গত মিথেন সম্পর্কিত "Science"-এ প্রকাশিত এক গবেষণায় দেখা গেছে, মোট নির্গমনের প্রায় ৯০% নির্দিষ্ট কিছু পয়েন্ট উৎস থেকে আসছে, যা দীর্ঘ সময় ধরে বিদ্যমান থাকতে পারে।
 এই উপাদানটি তাপমাত্রায় পুনরায় ব্যবহার উপযোগী করা সম্ভব।
 সৌর বিকিরণ পরিবর্তন জলবায়ুর উপর অপ্রত্যাশিত প্রভাব ফেলতে পারে।
 ফলে পরিষ্কার শক্তি খাতের ক্রমবর্ধমান কর্মসংস্থানের চাহিদা মেটাতে শিক্ষাপ্রতিষ্ঠানগুলো পিছিয়ে পড়ছে।
সুলতানা (উপাধি)

সুলতানা বা সুলতানাহ (; "") হলো একটি নারী রাজকীয় উপাধি এবং সুলতান শব্দের স্ত্রীলিঙ্গ রূপ। এই উপাধি কিছু ইসলামি রাষ্ট্রে আনুষ্ঠানিকভাবে নারী রাজশাসকদের জন্য ব্যবহার করা হয়েছে। ইতিহাসে, এটি সুলতানের স্ত্রীদের জন্যও ব্যবহৃত হতো।
"সুলতানা" শব্দটি সুলতান () শব্দের স্ত্রীলিঙ্গ রূপ। এটি একটি আরবি বৈশিষ্ট্যসূচক/গুণবাচক বিশেষ্য, যার অর্থ "শক্তি", "কর্তৃত্ব" বা "শাসনক্ষমতা"। শব্দটি এসেছে ক্রিয়াবাচক বিশেষ্য ("") থেকে, যার অর্থ "ক্ষমতা" বা "কর্তৃত্ব"। পরবর্তীকালে, "সুলতান" শব্দটি এমন শাসকদের উপাধি হিসেবে ব্যবহৃত হয়, যারা প্রায় সম্পূর্ণ সার্বভৌম ক্ষমতা দাবি করতেন, যদিও তারা সর্বোচ্চ খলিফার দাবি করতেন না। এছাড়া, এটি খিলাফতের অন্তর্গত কোনো শক্তিশালী প্রদেশের শাসককেও বোঝাতে ব্যবহার করা হতো।
কিছু মুসলিম নারী শাসক সিংহাসনে বসার পর "সুলতানা" বা "সুলতানাহ" উপাধি গ্রহণ করেছিলেন।
কমোরোসে বেশ কয়েকজন নারী শাসক সুলতানা ছিলেন।
শাজারাতুদ দুর ১২৫০ সালের মে মাসে মিশরের শাসক সুলতানা হন এবং মামলুক সালতানাত প্রতিষ্ঠা করেন।
সুলতানা রাজিয়া (শাসনকাল: ১২৩৬–১২৪০) ভারতীয় উপমহাদেশের উত্তর অংশে অবস্থিত দিল্লি সালতানাতের শাসক ছিলেন। তিনি ভারতীয় উপমহাদেশের প্রথম মুসলিম নারী শাসক ছিলেন।
মালদ্বীপে ছয়জন নারী শাসক সুলতানা ছিলেন:
নুর উল-আজম সুলুর সালতানাতের নারী সুলতান হন।
বর্তমান ইন্দোনেশিয়ার অংশ সমুদ্র পাশাই সালতানাতে রাতু নাহরাশিয়াহ (শাসনকাল: ১৪০৬–১৪২৮) একক শাসক ছিলেন।
বোনে রাজ্যের ছয়জন নারী শাসকের মধ্যে তিনজন "সুলতানা" উপাধি ব্যবহার করেছিলেন।
আচেহ সালতানাতে (বর্তমানে ইন্দোনেশিয়ার অংশ) চারজন নারী শাসক সুলতানা ছিলেন:
সুম্বাওয়া সালতানাতে (বর্তমানে ইন্দোনেশিয়ার অংশ) দুজন নারী সুলতানা শাসন করেছেন:
৫ মে ২০১৫ সালে, যোগকার্তার সুলতান এবং যোগকার্তা বিশেষ অঞ্চলের গভর্নর দশম হামেংকুবুওনো, যার কেবল কন্যাসন্তান রয়েছে, তার জ্যেষ্ঠ কন্যা লেডি নুরমালিতাসারিকে উত্তরাধিকারী মনোনীত করেন এবং তাকে রাজকুমারী মাংকুবুমি উপাধি প্রদান করেন। যদি তিনি সিংহাসনে বসেন, তবে তিনি প্রথম জাভানিজ নারী হবেন, যিনি নিজ অধিকারে সুলতানা হবেন।
সাতি বেগ "সুলতান" বা "সুলতানা" উপাধি ব্যবহার করে মুদ্রা জারি করেছিলেন।
সুলতানার উপাধি সুলতানের স্ত্রীদের জন্যও ব্যবহৃত হয়। ১৯১৪ থেকে ১৯২২ সালের মধ্যে, মুহাম্মদ আলী রাজবংশের শাসকরা মিশরের সুলতান উপাধি গ্রহণ করেছিলেন, এবং তাদের স্ত্রীদের আনুষ্ঠানিকভাবে সুলতানা হিসেবে স্বীকৃতি দেওয়া হতো। মিশরের স্বল্পস্থায়ী সুলতান শাসনামলে দুইজন নারী সুলতানা উপাধি ধারণ করেছিলেন: মেলেক তুরহান, যিনি সুলতান হুসাইন কামেলের স্ত্রী ছিলেন, এবং নাজলি সাবরি, যিনি সুলতান প্রথম ফুয়াদের স্ত্রী ছিলেন। ১৯২২ সালে মিশরীয় রাজ্যের প্রতিষ্ঠার পর, নাজলি সাবরি "রানী" ("মালিকা") উপাধি গ্রহণ করেন এবং সাধারণত এই উপাধিতেই পরিচিত হন। অন্যদিকে, মেলেক তুরহান আনুষ্ঠানিকভাবে সুলতানা উপাধি বহাল রাখেন, এমনকি মিশর রাজ্যে পরিণত হওয়ার পরও। তিনি সাধারণত "সুলতানা মেলেক" নামেই পরিচিত।
সুলতানা উপাধি কিছু মালয়েশিয়ার রাজ্যেও শাসকের স্ত্রীদের জন্য ব্যবহৃত হয়। কিছু বিশিষ্ট রাজসঙ্গী যারা এই উপাধি ধারণ করেছেন:
রম্যা নাম্বিসান

রম্যা নাম্বিসান একজন ভারতীয় অভিনেত্রী এবং নেপথ্য গায়িকা, যিনি মূলত মালায়ালাম এবং তামিল বিনোদন জগতের সাথে যুক্ত। তিনি ৭০টিরও বেশি ছবিতে অভিনয় করেছেন। ২০০০ সালের গোড়ার দিকে রম্যা শিশুশিল্পী হিসাবে এবং পার্শ্ব চরিত্রে অভিনয়ের মাধ্যমে তার কর্মজীবন শুরু করেন এবং ২০০০ সালের মাঝামাঝি সময়ে তিনি প্রধান চরিত্রে অভিনয় করতে শুরু করেন। মালায়ালম এবং তামিল ভাষার পাশাপাশি, তিনি তেলুগু এবং কন্নড় ভাষার ছবিতেও অভিনয় করেছেন।
রম্যা নাম্বিসান ভারতের কেরালা রাজ্যের কোচি শহরের চোত্তানিক্কারা অঞ্চলে জন্মগ্রহণ করেন তার পিতামাতা ছিলেন সুব্রহ্মণ্যম উন্নি এবং জয়শ্রী। তার বাবা একজন প্রাক্তন থিয়েটার শিল্পী, যিনি জুবিলি এবং হরিশ্রী এর মতো নাট্য দলগুলির সক্রিয় সদস্য ছিলেন। তার এক ভাই আছে যার নাম রাহুল। রাহুল মালায়ালাম সিনেমা "ফিলিপস অ্যান্ড দ্য মাঙ্কি পেন" -এর সঙ্গীত পরিচালক ছিলেন এবং "থাত্তাথিন মারায়াথু" ছবিতে নেপথ্য গায়ক হিসেবে কাজ করেছেন। 
রম্যা চোত্তানিক্কারা কাছে আম্বাদিমালার মহাত্মা গান্ধী পাবলিক স্কুলে পড়াশোনা করেছেন। তিনি এর্নাকুলামের "সেন্ট তেরেসা কলেজ" থেকে "কমিউনিকেটিভ" ইংরেজিতে স্নাতক ডিগ্রি অর্জন করেছেন। 
রম্যা সত্যান আন্তিকাডের ব্যঙ্গাত্মক চলচ্চিত্র "নরেন্দ্রন মাকান জয়কান্তন ভাকা" (২০০১) এবং "গ্রামোফোন" (২০০৩) ইত্যাদিতে ছোটখাটো পার্শ্ব চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন। 
তিনি ২০০৬ সালে মুক্তিপ্রাপ্ত "আনাচন্দম" চলচ্চিত্রে একজন নৃত্য শিক্ষিকার ভূমিকায় অভিনয় করেছিলেন। 
রম্যা "ব্যাচেলর পার্টি" (২০১২) এবং "ইভান মেঘরূপান" (২০১২) ছবিতে একটি ক্যামিও চরিত্রে অভিনয় করেছিলেন। তিনি সাজি সুরেন্দ্রনের ব্যঙ্গাত্মক চলচ্চিত্র "হাজব্যান্ডস ইন গোয়া" (২০১২) এবং "ওউরু যাত্রায়ালি" (২০১৩) -এর জন্যও চুক্তিবদ্ধ হন। 
অভিনয় জগতে প্রবেশের আগে তিনি একজন উপস্থাপক ছিলেন। তিনি ছোটনিকরাই ভগবতী নামক ভক্তিমূলক অ্যালবামের জন্য গান করেছেন। তিনি বেশ কয়েকটি মালায়ালাম ছবিতে নেপথ্য গায়িকা হিসাবে গান গেয়েছেন।
২০১৫ মার্কিন যুক্তরাষ্ট্র-চীন সাইবার নিরাপত্তা চুক্তি

২০১৫ সালের মার্কিন যুক্তরাষ্ট্র-চীন সাইবার নিরাপত্তা চুক্তি হল মার্কিন যুক্তরাষ্ট্র এবং গণপ্রজাতন্ত্রী চীনের মধ্যে একটি নির্বাহী চুক্তি। এই চুক্তির অধীনে সাইবার নিরাপত্তা নীতির বেশ কয়েকটি ক্ষেত্র অন্তর্ভুক্ত করা হয়েছে, যার মধ্যে রয়েছে তথ্য ভাগাভাগি প্রক্রিয়া এবং সাইবার-সক্ষম বৌদ্ধিক সম্পত্তি চুরিকে কোনও দেশই সমর্থন করবে না তা প্রতিষ্ঠা করা। হোয়াইট হাউসে মার্কিন প্রেসিডেন্ট বারাক ওবামা এবং চীনের সাধারণ সম্পাদক শি জিনপিংয়ের উপস্থিতিতে এক যৌথ সংবাদ সম্মেলনে এই চুক্তির ঘোষণা ও স্বাক্ষরিত হয়। 
ট্রাম্প প্রশাসন এবং অন্যান্যরা চুক্তিটিকে অকার্যকর বলে অভিহিত করেছে।
মা'রুফ

মা'রুফ ( ) একটি ইসলামী শব্দ। "কুরআনের নীতিশাস্ত্র বুঝতে আমাদের সবচেয়ে ভালোভাবে সাহায্য করে এমন শব্দটি হল মা'রূফ, এটি এমন একটি শব্দ যা কোরআনে বারবার (অনেক সময় ভিন্ন আকারে বা অর্থে) এসেছে" এবং কোরআনে ৩৮ বার ব্যবহৃত হয়েছে। শব্দটি প্রায়শই কুরআনের উপদেশ দেওয়ার জন্য পাওয়া যায়: " "আমর বিল মা'রুফ ওয়া নাহি আন আল মুনকার" ", যেটিকে অনুবাদ করা যায় " ভালো কাজের আদেশ দাও এবং অন্যায় কাজ থেকে নিষেধ করো "।
মা'রুফ এবং মুনকার শব্দ দুটি ব্যাপকভাবে আলোচিত হয় কারণ কুরআন এই ধারণাগুলির মাধ্যমে বিশ্বাসীদের উপর কর্তব্য আরোপ করে। কুরআনের নৈতিক বোধগম্যতার ক্ষেত্রে মা'রুফকে একটি মূল শব্দ হিসেবে দেখা হয় এবং ঐতিহ্যবাহী ভাষ্যকাররা মা'রুফকে এর সমজাতীয় উর্ফ, "প্রথা" এর সাথে মেলানোর ক্ষেত্রে বিরোধিতা করেন। 
যদিও " ভালো " শব্দগুচ্ছের সর্বাধিক প্রচলিত অনুবাদ, ইসলামী দর্শনে ভালো ও মন্দ আলোচনা নির্ধারণে "হুসন" এবং "কুব" শব্দগুলি ব্যবহৃত হয়। মা'রুফ এর সর্বাধিক প্রচলিত ব্যবহার হল "প্রথা অনুসারে", অন্যদিকে মুনকার, যার প্রথায় কোনও স্থান নেই, এর বিপরীত, একবচন হলো "নুকর"। আজকের ধর্মীয় অভিব্যক্তিতে, মা'রুফ হল সুন্নাত (এই ধারণাটি শুরুতে প্রচলিত রীতি থেকে আলাদা ছিল না ), মুনকারকে বিদ'আত হিসেবে বোঝানো হয়েছে। তবে, আধুনিক ইসলামি চিন্তাধারায় মা’রুফের সংজ্ঞা আরও বিস্তৃত হয়েছে এবং এটি সামাজিক ন্যায়বিচার ও মানবাধিকারের প্রসঙ্গেও ব্যবহৃত হয়। (এর সাথে সম্পর্কিত বিষয়: ইসতিহসান )
যাইহোক, আজ ব্যুৎপত্তিগত সংযোগের উপর ভিত্তি করে নয় এমন অর্থ সম্প্রসারণের সাথে শব্দটির অর্থ অনুসারে, শব্দটি "সুপরিচিত, সর্বজনীনভাবে গৃহীত, ... যা ভালো, উপকারী ...; ন্যায্যতা, ন্যায্যতা, ন্যায্যতা;" হিসাবে ব্যবহার করা যেতে পারে। 
প্রাক-আধুনিক ইসলামী সাহিত্যে ধার্মিক মুসলমানদের (সাধারণত পণ্ডিতদের) নিষিদ্ধ জিনিসপত্র, বিশেষ করে মদ এবং বাদ্যযন্ত্র ধ্বংস করে অন্যায়কে নিষেধ করার পদক্ষেপ নেওয়ার বর্ণনা রয়েছে। সমসাময়িক মুসলিম বিশ্বে, বিভিন্ন রাষ্ট্রীয় বা আধা-রাষ্ট্রীয় সংস্থা (প্রায়শই তাদের শিরোনামে "পুণ্যের প্রচার এবং পাপ প্রতিরোধ" এর মতো বাক্যাংশ থাকে) ইরান, সৌদি আরব, নাইজেরিয়া, সুদান, মালয়েশিয়া ইত্যাদিতে বিভিন্ন সময়ে এবং বিভিন্ন স্তরের ক্ষমতা আবির্ভূত হয়েছে।
মানসী পারেখ

মানসী পারেখ একজন ভারতীয় অভিনেত্রী, গায়িকা, প্রযোজক এবং বিনোদনমূলক বিষয়বস্ত নির্মাতা(কন্টেন্ট ক্রিয়েটর)। তিনি স্টার প্লাসের "জিন্দেগি কা হর রঙ গুলাল" ধারাবাহিকে মুখ্য চরিত্র গুলালের ভূমিকায় অভিনয়ের জন্য পরিচিত। তিনি "সুমিত সম্ভাল লেগা" শীর্ষক ধারাবাহিকে মায়া চরিত্রে অভিনয় করেছিলেন। ২০২৪ সালে "কচ্ছ এক্সপ্রেস" চলচ্চিত্রে মুঙ্গি চরিত্রে অভিনয়ের জন্য তিনি সেরা অভিনেত্রীর জাতীয় চলচ্চিত্র পুরস্কার জিতেছিলেন। 
মানসী পারেখ একজন গুজরাটি যিনি মুম্বাইতে জন্মগ্রহণ করেচগেন এবং সেখানেই বড় হয়েছেন। মুম্বাইতে জন্মগ্রহণ করা সত্ত্বেও, গুজরাটের সাথে তার একটি দৃঢ় সাংস্কৃতিক সংযোগ রয়েছে এবং তিনি প্রায়শই সেই রাজ্যে যান। তিনি সঙ্গীতের প্রতি অনুরাগ নিয়ে বড় হয়েছেন। তিনি পুরুষোত্তম উপাধ্যায়ের একজন ভক্ত। তিনি সঙ্গীতশিল্পী "পার্থিব গোহিলের" সাথে বিবাহিত এবং তাদের একটি কন্যা সন্তান রয়েছে। 
স্কুল জীবন থেকেই মানসী সঙ্গীত এবং অভিনয়ের প্রতি অনুরক্ত ছিল। তিনি স্কুলের সকল সাংস্কৃতিক অনুষ্ঠানে সক্রিয়ভাবে অংশগ্রহণ করেছিলেন। ২০০৩ সালে চ্যানেল ভি -এর প্রতিযোগীতামূলক সংগীত অনুষ্ঠান পপ তারকা (২য় মৌসুম)-এর অংশ ছিলেন তিনি। সেখানে তিনি আয়ুষ্মান খুরানার সাথে আট জন চূড়ান্ত প্রতিযোগীদের একজন ছিলেন। ২০০৪ সালে "কিতনি মস্ত হ্যায় জিন্দেগি" ধারাবাহিকে অভিনয়ে মাধ্যমে তিনি অভিনয় জগতে প্রবেশ করেন। ২০০৫ সালে স্টার ওয়ানের ধারাবাহিক "ইন্ডিয়া কলিং" -এ অভিনয়ের মাধ্যমে তিনি জনপ্রিয়তা অর্জন করেন। তিনি জি টিভির গানের রিয়েলিটি শো "স্টার ইয়া রকস্টার" -এর বিজয়ী হয়েছিলেন। মানসী স্টার প্লাসের ধারাবাহিক"গুলাল" -এ নামভূমিকায় অভিনয় করেছিলেন। "নাইন এক্স" টিভি চ্যানেলের "রিমোট কন্ট্রোল" এবং স্টার ওয়ানের "লাফটার কে ফটকে" ইত্যাদি বিনোদনমূলক অনুষ্ঠানেও তাকে দেখা গিয়েছিল। ২০১২ সালের এপ্রিল মাসে, তিনি অভিনেতা শিব পণ্ডিতের সাথে তামিল প্রেম বিষয়ক চলচ্চিত্র "লীলাই" -তে অভিনয় করেন। মানসী "ইয়ে ক্যাসি লাইফ" চলচ্চিত্রে অভিনয়ের মাধ্যমে হিন্দি চলচ্চিত্র জগতে আত্মপ্রকাশ করেন। এই চলচ্চিত্রটি গোয়ার আইএফএফআই উৎসবে প্রদর্শিত হয়েছিল।
২০১৯ সালে, তিনি গুজরাটি ওয়েব সিরিজ "ডু নট ডিস্টার্ব" -এর মাধ্যমে একজন প্রযোজক হিসেবে আত্মপ্রকাশ করেন। ২০২০ সালে, তিনি "গোলকেরি" চলচ্চিত্রে অভিনয়ের মাধ্যমে গুজরাটি সিনেমায় আত্মপ্রকাশ করেন যা বাণিজ্যিকভাবে সফল হয়েছিল। তিনি ২০২৪ সালে "কচ্ছ এক্সপ্রেস" ছবিতে "মোঙ্গি" চরিত্রে অভিনয়ের জন্য ৭০তম জাতীয় চলচ্চিত্র পুরস্কারে সেরা অভিনেত্রীর জাতীয় চলচ্চিত্র পুরস্কার জিতেছিলেন। এই সম্মান অর্জনকারী প্রথম গুজরাটি অভিনেত্রী ছিলেন। পরবর্তীকালে তিনি ব্যাঙ্গাত্মক ভৌতিক ছবি "ঝাঁকুড়ি" (২০২৪) -তে অভিনয় করেছিলেন যা বাণিজ্যিকভাবে সফল হয়েছিল।
একতা কৌল

একতা কৌল (জন্ম: ১৬ মে ১৯৯০) একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। তিনি জি টিভির "রব সে সোনা ইশক" ধারাবাহিকে মুখ্য নারী চরিত্র সাহিবা আগরওয়ালের ভূমিকায় অভিনয় করেন। তিনি সনি টিভির "বড়ে অচ্ছে লগতে হ্যায়" ধারাবাহিকে ডক্টর সুহানি মালহোত্রা এবং স্টার প্লাসের "মেরে আঙ্গনে মে" ধারাবাহিকে রিয়া মাথুর চরিত্রে অভিনয়ের জন্য সবচেয়ে বেশি পরিচিত। তিনি ২০১৩ সালে রিয়েলিটি শো "ঝলক দিখলা জা" -এর ষষ্ঠ মরসুমে প্রতিযোগী হিসাবে অংশগ্রহণ করেছিলেন।
একতা কৌলের জন্ম ভারতের কাশ্মীরের শ্রীনগরে। তিনি বায়োটেকনোলজিতে স্নাতক সম্পন্ন করেন এবং পরে এমবিএ ডিগ্রি অর্জন করেন। তিনি কিছুদিন নেসলেতে কাজ করছিলেন, এবং মুম্বাইতে থাকাকালীন তিনি অভিনয়ের প্রতি আগ্রহী হতে শুরু করেন।
"রব সে সোনা ইশক" ধারাবাহিকে প্রধান চরিত্র সাহিবার ভূমিকায় অভিনয়ের মাধ্যমে কৌল তার অভিনয় জীবন শুরু করেন। পরে তিনি নৃত্য প্রতিযোগীতামূলক রিয়েলিটি শো "ঝলক দিখলা জা" -এর ৬ষ্ঠ মৌসুমের প্রতিযোগী ছিলেন। তিনি সনি এন্টারটেইনমেন্ট টেলিভিশন ইন্ডিয়ার "বড়ে অচ্ছে লগতে হ্যায়" ধারাবাহিকে ডক্টর সুহানির ভূমিকায় অভিনয় করেছিলেন।
২০১৫ সালে, তিনি স্টার প্লাসের ধারাবাহিক "মেরে আঙ্গনে মে" -এর প্রধান চরিত্র রিয়া মাথুরের ভূমিকায় অভিনয় করেন। 
২০১৭ সালের আগস্টে, লাইফ ওকে চ্যানেলের ধারাবাহিক "গুলাম" -এর নতুন প্রধান নায়িকার চরিত্রে অভিনয়ের জন্য একতাকে নির্বাচিত করা হয়েছিল কিন্তু অনুষ্ঠানটি বন্ধ হয়ে যায় এবং অবশেষে তার অংশগ্রহণ বাতিল করা হয়। একতা সম্প্রতি সনি লিভের ওয়েব সিরিজ "তানাভ" -এ একটি ভূমিকায় অভিনয় করেছেন।
কৌল তার "রব সে সোনা ইশকের" সহ-অভিনেতা কানন মালহোত্রার সাথে সম্পর্কে ছিলেন। ২০১৩ সালে এই দম্পতির বিচ্ছেদ ঘটে। তিনি ১৫ সেপ্টেম্বর ২০১৮ সালে অভিনেতা সুমিত ব্যাসকে বিয়ে করেন। তাদের একটি ছেলে আছে যার নাম বেদ। ২০২০ সালে বেদ জন্মগ্রহণ করে।
কানিশা মালহোত্রা

কানিশা মালহোত্রা হলেন একজন ভারতীয় টেলিভিশন অভিনেত্রী এবং মডেল যিনি "জয় জয় জয় বজরং বলি", "মহারক্ষক: দেবী" এবং ইয়ে হ্যায় মহব্বতের মতো বিভিন্ন টেলিভিশন ধারাবাহিকে অভিনয়ের জন্য পরিচিত। তিনি ২০১২ সালে মুক্তিপ্রাপ্ত চলচ্চিত্র সেকেন্ড ম্যারেজ ডট কম অভিনয়ের মাধ্যমে খ্যাতি অর্জন করেন। মালহোত্রা একজন সাজসজ্জা বিশেষজ্ঞ, পরিচালক এবং চিত্রনাট্য লেখিকা হিসেবেও পরিচিত। 
২০১১ সালে কানিশা তার প্রথম বলিউড চলচ্চিত্র "সেকেন্ড ম্যারেজ ডট কম" -এর চিত্রগ্রহনের কাজ শেষ করেন এবং ২০১২ সালের আগস্টে সিনেমাটি মুক্তি পায়। পরবর্তীতে ২০১৩ সালে তিনি মুম্বাই চলে আসেন এবং অনেক টেলিভিশন অনুষ্ঠানে কাজ করেন। ২০১৩ সালে তিনি বালাজি টেলিফিল্মস প্রযোজিত পর্বভিত্তিক ধারাবাহিক "এমটিভি ওয়েববেড" -এর একটি পর্বে অভিনয় করে টেলিভিশন জগতে আত্মপ্রকাশ করেন। পরে তিনি সাগর আর্টসের পৌরাণিক ও ধর্মীয় বিষয়ের উপর ভিত্তি করে নির্মিত ধারাবাহিক "জয় জয় জয় বজরং বালি" -তে রত্ন নিধি চরিত্রে অভিনয় করেন। কানিশা সনি টিভির জনপ্রিয় রহস্য-রোমাঞ্চধর্মী টিভি ধারাবাহিক সিআইডি -এর বেশ কয়েকটি পর্বে কাজ করেছেন। তিনি "পেয়ার তুনে কেয়া কিয়া", চ্যানেল ভি -এর "ডিস্ট্রাকশন, গুমরাহ" ইত্যাদি পর্বভিত্তিক ধারাবাহিকে কাজ করেছেন। ২০১৫ সালে তিনি "উদানচু" চলচ্চিত্রে কাজ করার জন্য চুক্তিবদ্ধ হন। সেই বছরের শেষের দিকে, তিনি জি টিভির ধারাভিক অনুষ্ঠান "মহারক্ষক: দেবী" এবং স্টার প্লাসের জনপ্রিয় ধারাবাহিক ইয়ে হ্যায় মহব্বতে -তে অভিনয় করেন। ২০১৬ সালের জানুয়ারিতে কানিশা "বীরপ্পান" ছবিতে পরিচালক রাম গোপাল ভার্মার সহায়ক পরিচালক হিসাবে কাজ করেন। এরপর তিনি "আগর তুম সাথ হো" এবং "পি ও ডব্লিউ - বন্দী যুদ্ধ কে" এই দুই ধারাবাহিকে কাজ করেছিলেন।
সম্প্রসারণবাদী জাতীয়তাবাদ

সম্প্রসারণবাদী জাতীয়তাবাদ, হল জাতীয়তাবাদেরই একটি চরমপন্থী আগ্রাসী রূপ বা "জাতিগত জাতীয়তাবাদের" এমন একটি রূপ যা স্বায়ত্তশাসিত, তীব্র জাতিগত চেতনা, বিদেশী বা অন্য জনগোষ্ঠীর প্রতি অতীতের ভয় ও বিদ্বেষের পাশাপাশি দেশপ্রেমের অনুভূতিকে অন্তর্ভুক্ত করে। এটি সামরিক উপায়ে ভূখণ্ড সম্প্রসারণ বা পূর্বের মালিকানাধীন অঞ্চল পুনরুদ্ধারের বিশ্বাসকে ধারণ করে।
সম্প্রসারণবাদী জাতীয়তাবাদ উদারপন্থী জাতীয়তাবাদ থেকে আলাদা কারণ এটি উগ্র জাতীয়তাবাদ এবং বর্ণবাদ সমর্থন করে। এছাড়াও এটি নিজ জাতির শ্রেষ্ঠত্ব ও আধিপত্যে বিশ্বাস করে এবং আত্মনিয়ন্ত্রণের একচেটিয়া অধিকারকে সমর্থন করে। এটি সব জাতির আত্মনিয়ন্ত্রণের অধিকারকে সমানভাবে বিবেচনা করে না বরং কিছু জাতির বিশেষ কিছু বৈশিষ্ট্য বা গুণাবলির কারণে তাদেরকে অন্যদের তুলনায় শ্রেষ্ঠ মনে করে। সুতরাং সম্প্রসারণবাদী জাতীয়তাবাদ প্রতিবেশী দেশগুলোর ক্ষতি করে নিজের সীমানা বাড়ানোর অধিকারকে সমর্থন করে।
জিল অর

জিল অর (জন্ম ১৯৫২) অস্ট্রেলিয়ার মেলবোর্নে বসবাসকারী একজন সমসাময়িক শিল্পী, যাঁর কাজ বিশ্বজুড়ে প্রদর্শিত হয়েছে।
জিল অর ১৯৫২ সালে জন্মগ্রহণ করেন।
তিনি ১৯৭৫ সালে মেলবোর্ন কলেজ অফ অ্যাডভান্সড এডুকেশন থেকে মাধ্যমিক শিল্প ও কারুশিল্প শিক্ষাদানে উচ্চতর ডিপ্লোমা সম্পন্ন করেন। ১৯৯৪ সালে তিনি রয়েল মেলবোর্ন ইউনিভার্সিটি অফ টেকনোলজি থেকে চারুকলায় স্নাতকোত্তর ডিগ্রি অর্জন করেন এবং ২০০৬ সালে, তিনি মোনাশ বিশ্ববিদ্যালয় থেকে শিল্প ও নকশায় পিএইচডি ডিগ্রি অর্জন করেন।
জিল তাঁর প্রদর্শন, ফটোগ্রাফি, ভিডিও এবং স্থাপন কাজের জন্য সর্বাধিক পরিচিত। এগুলি প্রায়শই সামাজিক, রাজনৈতিক ও পরিবেশগত প্রেক্ষাপটে দেহের অবস্থান অন্বেষণ করে। যদিও জিলের কাজগুলি মূলত স্থান-নির্দিষ্ট, তবে তাঁর কাজের নথিও তাঁর কাজের অনুশীলনের সমান গুরুত্বপূর্ণ দিক হিসাবে বিবেচিত হয়।
১৯৭০ বা ১৯৮০-এর দশকে, নারী শিল্প আন্দোলন জিলকে অ্যাডিলেডে একজন নিবাস-শিল্পী হিসেবে সমর্থন করেছিল।
১৯৭০-এর দশকের শেষের দিক থেকে জিলের কাজ প্যারিস, বেইজিং, হংকং, আমস্টারডাম, অ্যান্টওয়ার্প, নিউ ইয়র্ক, টরন্টো, ক্যুবেক সিটি, গ্রাজ, সিডনি, মেলবোর্ন, অ্যাডিলেড এবং ব্রিসবেনে প্রদর্শিত হয়েছে।
জিলের কাজগুলি অস্ট্রেলিয়ার জাতীয় গ্যালারি, বেইজিং রেডগেট গ্যালারি, ভিক্টোরিয়ার জাতীয় গ্যালারি, গ্রেইম গিবসন সংগ্রহ, মোনাশ গ্যালারি অফ আর্ট এবং গ্রিফিথ আর্টওয়ার্কস সহ বেশ কয়েকটি প্রধান পাবলিক সংগ্রহে অন্তর্ভুক্ত রয়েছে। তাঁর অনেক কাজ অস্ট্রেলিয়া, নেদারল্যান্ডস, ইংল্যান্ড, ফ্রান্স, মার্কিন যুক্তরাষ্ট্র, চীন এবং বেলজিয়ামের ব্যক্তিগত সংগ্রহেও সংরক্ষিত আছে।
সিজা রোজ্

সিজা রোজ্ একজন ভারতীয় অভিনেত্রী, যিনি মূলত মালায়ালাম এবং তামিল চলচ্চিত্র জগতের সাথে যুক্ত। তিনি ২০১৪ সালে অমৃতা টিভিতে টেলিভিশন রিয়েলিটি শো "লেটস ড্যান্স" উপস্থাপনা করেছিলেন। সিজা ফ্লাওয়ার্স টিভির রিয়েলিটি শো স্টার চ্যালেঞ্জে অংশগ্রহণ করে। সিজার প্রথম মালায়ালাম চলচ্চিত্র ছিল ওস্তাদ হোটেল যেখানে তিনি অভিনেতা দুলকার সলমানের বোনের চরিত্রে একটি ছোট ভূমিকায় অভিনয় করেছিলেন। ২০১২ সালে "কোঝি কুভুথু" চলিচ্চিত্রে অভিনয়ের মাধ্যমে তিনি তামিল চলচ্চিত্র জগতে আত্মপ্রকাশ করেন। এই চলচ্চিত্রে তিনি তুলসি নামের এক গ্রামের মেয়ের ভূমিকায় অভিনয় করেন।
সিজা ওমানের মাস্কাটের আল ওয়াদি আল কবির ভারতীয় স্কুল থেকে তার স্কুলজীবন সম্পন্ন করেছেন। সিজা রোজ্ তার বাবার পদাঙ্ক অনুসরণ করে সাংবাদিকতা করতে চেয়েছিলেন। তিনি মুম্বাই থেকে স্নাতক সম্পন্ন করেছেন। 
স্নাতক শেষ করার পর, তিনি ছুটি কাটাতে কেরালায় এসেছিলেন। সেই সময়, তিনি মডেলিং করার সুযোগ পান এবং কয়েকটি টিভি বিজ্ঞাপনে কাজ করেছিলেন যার ফলস্বরূপ তার কাছে চলচ্চিত্রের প্রস্তাব আসে। তার অভিনীত প্রথম চলচ্চিত্র ছিল কন্নড় চলচ্চিত্র "মাগাদি" যা ২০১২ সালে সালে মুক্তি পায়। তার প্রথম মালায়ালাম ছবি ""উস্তাদ হোটেল"" -এ তিনি দুলকার সালমানের বোনের চরিত্রে একটি ছোট ভূমিকায় অভিনয় করেছিলেন। ২০১২ সালে, "কোঝি কুভুথু" চলচ্চিত্রে অভিনয়ের মাধ্যমে তার তামিল চলচ্চিত্র আত্মপ্রকাশ ঘটে, যেখানে তিনি তুলসি নামের একটি গ্রামের মেয়ের চরিত্রে অভিনয় করেছিলেন। 
২০১৩ সালে, একই দিনে তার অভিনীত তিনটি চলচ্চিত্র মুক্তি পায়: প্রথমটি ছিল পরিচালক এন কে গিরিশের পরিচালিত "নি কো নাজা চা" এবং দ্বিতীয়টি ছিল আনায়ুম রসুলম শীর্ষক একটি চলচ্চিত্র এবং তৃতীয়টি রাজেশ আমনাকারারের চলচ্চিত্র "এন্ট্রি"। তিনি "নী কো নাজা চা" চলচ্চিত্রে প্রধান নারী চরিত্রে অভিনয় করেছিলেন। এই চলচ্চিত্রে তিনি একজন হোটেল রিসেপশনিস্টের ভূমিকায় অভিনয় করেছিলেন। "আন্নায়ুম রসুলুম" এবং "এন্ট্রি" চলচ্চিত্রে সিজা পার্শ্ব চরিত্রে অভিনয় করতে দেখা গিয়েছিল। তার পরবর্তী দুটি মুক্তিপ্রাপ্ত তামিল ছবি ছিল "মাসানি" এবং "মাধভানুম মালারভিঝিয়ুম"। "মাধভানুম মালারভিঝিয়ুম" চলচ্চিত্রে সিজা একজন ভরতনাট্যম নৃত্যশিল্পীর চরিত্রে অভিনয় করেছিল। এরপর তিনি রাজেশ পিল্লাইয়ের সাথে হিন্দি ছবি "ট্র্যাফিক" -এ সহকারী পরিচালক হিসেবে কাজ করেন এবং এই সময়ের মধ্যে কোনও অভিনয়ের প্রস্তাব গ্রহণ করেননি। "ট্র্যাফিকের" কাজ শেষ হওয়ার পর তিনি তার পরবর্তী ছবি, "নেল্লিক্কাতে" চুক্তিবদ্ধ হন(বিজিত বালার প্রথম ছবি ), যেখানে তিনি প্রধান অভিনেতা দীপকের প্রেমিকা প্রিয়ার চরিত্রে অভিনয় করেন। তিনি মৈদিন এবং কাঞ্চনমালার বাস্তব জীবনের প্রেমের গল্পের উপর ভিত্তি করে নির্মিত চলচ্চিত্র "এন্নু নিনতে মৈদিন" -এ কাজ করার জন্য চুক্তিবদ্ধ। 
২০১৪ সালে, তিনি অমৃতা টিভিতে রিয়েলিটি শো অনুষ্ঠান ""লেটস ডান্স"" উপস্থাপনা করেছিলেন।
অ্যাজ আ ওমেন

অ্যাজ আ ওমেন: হোয়াট আই লার্নড অ্যাবাউট পাওয়ার, সেক্স, অ্যান্ড দ্য প্যাট্রিয়ার্কি আফটার আই ট্রানজিশনড হল পলা স্টোন উইলিয়ামসের লেখা একটি স্মৃতিকথা, যা ২০২১ সালে প্রকাশিত হয়েছিল। বইটি সাইমন অ্যান্ড শুস্টারের সহযোগী প্রতিষ্ঠান অ্যাট্রিয়া পাবলিশিং কর্তৃক প্রকাশিত হয়েছিল। 
বইটি নিউ ইয়র্ক জার্নাল অফ বুকস, এসএফ ক্রনিকল, এবং ওয়াশিংটন ব্লেড দ্বারা পর্যালোচিত হয়েছে।
জাপানি অলিম্পিক কমিটি

জাপানি অলিম্পিক কমিটি (; এছাড়াও সংক্ষেপে আইওসি কোড জেপিএন দ্বারা পরিচিত) হলো জাপানের জাতীয় অলিম্পিক কমিটি। এই সংস্থাটির ১৯১১ সালে প্রতিষ্ঠিত হয়েছে; প্রতিষ্ঠার ১ বছর পর ১৯১২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর জাপানের টোকিওতে অবস্থিত।
বর্তমানে জাপানি অলিম্পিক কমিটির সভাপতির দায়িত্ব পালন করছেন ইয়াসুহিরো ইয়ামাশিতা, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মিতসুগি ওগাতা।
১৯১১ সালে জাপানের বহু-ক্রীড়ার সর্বোচ্চ সংস্থা হিসেবে জাপানি অলিম্পিক কমিটি প্রতিষ্ঠিত হয়েছে। জিগোরো কানো এই সংস্থার প্রথম সভাপতির দায়িত্ব পালন করেছেন, যিনি ১৯১১ হতে ১৯২১ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় এক বছর পর জাপান ১৯১২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
কাজী নজরুল ইসলাম এভিনিউ

কাজী নজরুল ইসলাম অ্যাভিনিউ বাংলাদেশের রাজধানী ঢাকার একটি প্রধান অ্যাভিনিউ। এই অ্যাভিনিউটি পূর্বে ভিআইপি রোড নামে পরিচিত ছিল। এটি ঢাকা বিশ্ববিদ্যালয়ের দোয়াল চত্বর থেকে শুরু হয়ে বিজয় সরণি মোড়ে শেষ হবে।
অ্যানফিল্ড

অ্যানফিল্ড হল ইংল্যান্ডের লিভারপুল শহরের অ্যানফিল্ড এলাকায় অবস্থিত একটি ফুটবল স্টেডিয়াম। যা ১৮৯২ সালে লিভারপুল প্রতিষ্ঠিত হওয়ার পর থেকে লিভারপুলের স্বাগতিক মাঠ হিসেবে ব্যবহার করে আসছে। স্টেডিয়ামটির ধারণক্ষমতা ৬১,২৭৬ জন, যা একে ইংল্যান্ডের পঞ্চম বৃহত্তম স্টেডিয়ামে পরিণত করেছে। এটি মূলত ১৮৮৪ থেকে ১৮৯১ পর্যন্ত এভার্টনের স্বাগতিক মাঠ হিসেবে ছিল, ক্লাব সভাপতির সাথে বিরোধের পরে তারা গুডিসন পার্কে যাওয়ার আগে।
স্টেডিয়ামটিতে চারটি স্ট্যান্ড রয়েছে: স্পিয়ন কোপ, মেইন স্ট্যান্ড, স্যার কেনি ডালগ্লিশ স্ট্যান্ড এবং অ্যানফিল্ড রোড প্রান্তর। ১৯৫২ সালে লিভারপুল ও উলভারহ্যাম্পটন ওয়ান্ডারার্সের মধ্যকার খেলায় রেকর্ড করা ৬১,৯০৫ জন দর্শক উপস্থিত হয়েছিল।
অগ্রসেন জয়ন্তী

অগ্রসেন জয়ন্তী (আক্ষরিক অর্থে "অগ্রসেনের জন্মদিন") হল একজন কিংবদন্তি হিন্দু রাজা অগ্রসেন মহারাজের জন্মবার্ষিকী উদযাপন। তিনি অগ্রোহের রাজা ছিলেন এবং তাঁর থেকেই আগরওয়াল জাতির উৎপত্তি। হিন্দু পঞ্জিকার আশ্বিন মাসের চতুর্থী তিথিতে অগ্রসেন জয়ন্তী পালন করা হয়।
১৯৭৬ সালে ভারত সরকার মহারাজা অগ্রসেনের ৫১০০তম জন্মজয়ন্তী উপলক্ষে তাঁর সম্মানে একটি ডাকটিকিট জারি করে।
উত্তর প্রদেশে অগ্রসেন জয়ন্তী উপলক্ষে উত্তর প্রদেশ রাজ্য সরকার আনুষ্ঠানিকভাবে ছুটি ঘোষণা করেছে। উত্তর ভারতের হরিয়ানা রাজ্যেও অগ্রসেন জয়ন্তীতে সরকারি ছুটি রয়েছে। এই দিনটি পাঞ্জাব এবং হরিয়ানা রাজ্যে একটি গেজেটেড ছুটির দিন।
মহারাজা অগ্রসেন জয়ন্তীকে বিশেষ করে তোলার জন্য ভক্তরা বিশেষ প্রস্তুতি নেন। ভারতের বিভিন্ন স্থানে দিনব্যাপী বর্ণাঢ্য শোভাযাত্রা এবং বিভিন্ন সাংস্কৃতিক অনুষ্ঠানের মাধ্যমে দেবতা মহারাজা অগ্রসেনের জন্মবার্ষিকী উদযাপন করা হয়। বৈশ্য সম্প্রদায় পূর্ণ ধর্মীয় নিষ্ঠার সাথে জয়ন্তী উদযাপন করে। ভারতজুড়ে অগ্রহরি, অগারওয়াল, বর্ণওয়াল এবং জৈনদের মধ্যে অগ্রসেন জয়ন্তী পালিত হয়। এই দিনে অগ্রসেনের বংশধররা সমাজকল্যাণমূলক কর্মকাণ্ডে নিজেদের ব্যস্ত রাখেন। সাম্য ও ভ্রাতৃত্বের বার্তা ছড়িয়ে দেওয়ার জন্য বিনামূল্যে চিকিৎসা শিবির, খাদ্য বিতরণ এবং বিভিন্ন সাংস্কৃতিক অনুষ্ঠান এবং কর্মসূচি গ্রহণ করা হয়। তারা জীবনের আদর্শের জন্য অগ্রসেনকে সম্মান করেন এবং তাঁর পদাঙ্ক অনুসরণ করার চেষ্টা করেন।
অরুণা জয়ন্তী

অরুণা জয়ন্তী একজন প্রসিদ্ধ ভারতীয় ব্যবসায়ী। প্যারিস-ভিত্তিক তথ্যপ্রযুক্তি সংস্থা "কেপজেমিনি" -এর এশিয়া প্যাসিফিক অঞ্চল এবং ল্যাটিন আমেরিকান অঞ্চলে যে সমস্ত আঞ্চলিক দপ্তর আছে তাদের ব্যবসায়িক বিভাগের ব্যবস্থাপনা পরিচালনার দায়িত্ব সামলান তিনি। পূর্বে তিনি "বিজনেস সার্ভিসেস" নামক সংস্থার সিইও ছিলেন। তিনি কেপজেমিনির ভারতীয় শাখার সিইও হিসেবেও দায়িত্ব পালন করেছেন। অরুণা জয়ন্তী ২০০০ সালে কেপজেমিনি সংস্থায় কর্মী হিসাবে যোগ দেন। তিনি কেপজেমিনির ভারতীয় শাখার কর্মী ছিলেন। তার প্রাথমিক কার্যকালের সময়ে অরূণা কেপজেমিনির বিশ্বব্যাপী পরিষেবাগুলির প্রসারের বিষয়ে কাজ করার জন্য আগ্রহ প্রকাশ করেছিলেন। জয়ন্তী ২০১৪ সালের নভেম্বর থেকে ক্যালিকটের "ন্যাশনাল ইনস্টিটিউট অফ টেকনোলজি" -এর বোর্ড অফ গভর্নরসের চেয়ারপার্সন হিসাবে নিযুক্ত হন। 
অরূণা জয়ন্তী ১৯৮৪ সালে "শ্রী ভিলে পার্লে কেলবানি মন্ডল" নামক দাতব্য সংস্থার অধীনস্থ "নরসি মোনজি ইনস্টিটিউট অব ম্যানেজমেন্ট স্টাডিজ" থেকে "ফাইন্যান্স ম্যানেজমেন্ট" ওরফে "অর্থনীতি ব্যাবস্থাপনা" বিষয়ে স্নাতকোত্তর ডিগ্রি অর্জন করেছিলেন। 
অরূণা জয়ন্তী ২০১১ এবং ২০১২ সালে ফরচুন ইন্ডিয়া নামক সংস্থার পক্ষ থেকে "সবচেয়ে ক্ষমতাশালী নারী" হিসাবে সম্মানিত হয়েছেন। ২০১১-২০১৫ এবং ২০১৭-২০১৮ সালে বিজনেস টুডে সংস্থার পক্ষ থেকে প্রকাশিত "ব্যবসাক্ষেত্রে সবচেয়ে ক্ষমতাশালী নারী" -এর তালিকায় জয়ন্তী স্থান পেয়েছিলেন। ২০১৩ সালে তিনি "ইন্ডিয়া টুডে ওম্যান অ্যাওয়ার্ড" শীর্ষক পুরস্কারে সম্মানিত হন। এছাড়াও অরুণা জয়ন্তী "ন্যাস্কম" (ন্যাশনাল অ্যাসোসিয়েশন অব সফটওয়্যার অ্যান্ড সার্ভিস কোম্পানিজ) -এর নির্বাহী পরিষদের একজন পরিচিত সদস্যা।
ময়োকো আন্নো

ময়োকো আন্নো (安野 モヨコ, জন্ম ২৬ মার্চ, ১৯৭১ সাল) একজন জাপানি মাঙ্গা শিল্পী ওরফে মাঙ্গাকা। তিনি ফ্যাশন বিষয়ের উপর কিছু বই রচনা করেছেন। তার রচিত "সুগার সুগার রুন" মাঙ্গাটি ২০০৫ সালে অনুষ্ঠিত "কোডানশা মাঙ্গা পুরস্কার" অনুষ্ঠানে শিশু বিভাগীয় পুরস্কারে সম্মানিত হয়েছে। ময়োকো আন্নো জনপ্রিয় জাপানি অ্যানিমেশন "নিয়ন জেনেসিস এভাঞ্জেলিয়ন"-এর পরিচালক হিদেয়াকি আন্নোর স্ত্রী। ময়োকো স্কুলে তৃতীয় শ্রেণিতে পড়ার সময় থেকেই একজন মাঙ্গা শিল্পী হওয়ার স্বপ্ন দেখেছিলেন।
ময়োকো আন্নো "ফ্যাশন" জগৎ থেকে তার "মাঙ্গা" রচনার অনুপ্রেরণা গ্রহণ করেন। এই কারনেই তার রচনায় সূক্ষ্ম বিবরণের নিপুণ ব্যবহার লক্ষ্য করা যায়, যা তার সৃষ্টিকে নির্দিষ্ট শ্রোতাদের পরিধির মধ্যে আবদ্ধ না রেখে বৃহত্তর পাঠক শ্রেনীর কাছে জনপ্রিয় করে তুলেছে। মায়োকো তার রচনায় চরিত্রগুলির গভীর মনস্তত্ত্বিক বিশ্লেষণ করেন। তার মাঙ্গা এবং বইগুলি জাপানের তরুণীদের মধ্যে যথেষ্ট জনপ্রিয়তা অর্জন করেছে। ময়োকোর সবচেয়ে জনপ্রিয় মাঙ্গা হল "সুগার সুগার রুন"ম যা স্থানীয় পত্রিকা "নাকায়োশি" -তে ধারাবাহিকভাবে প্রকাশিত হয়েছিল। এই মাঙ্গাটি প্রাথমিক বিদ্যালয়ে পঠনকারী তরুনীদের জীবনের গল্পের উপর ভিত্তি করে রচনা করা হয়েছিল। সম্প্রতি "ওরিকন" দ্বারা পরিগনিত এক গননায় তিনি মহিলাদের মধ্যে অষ্টম জনপ্রিয় মাঙ্গা শিল্পী হিসাবে স্থান পেয়েছেন। এছাড়াও মায়োক দেশব্যাপী সাধারণ মাঙ্গা শিল্পীদের জনপ্রয়তার নিরিখে তেরো নম্বরে স্থান পেয়েছেন। তার মাঙ্গা "হ্যাপি ম্যানিয়া" -এর উপর ভিত্তি করে ১৯৯৮ সালে একটি টেলিভিশন ধারাবাহিক নির্মিত হয়। 
২০০৭ সালের অক্টোবরে তার রচিত মাঙ্গা "হাতারাকি ম্যান" প্রকাশিত হয়। ২০০৬ সালে ময়োকো আন্নো রচিত "সাকুরান" মাঙ্গার উপর ভিত্তি করে একটি চলচ্চিত্র নির্মিত হয়েছিল। তার রচিত "হ্যাপি ম্যানিয়া" মাঙ্গার ত্রিশ লক্ষেরও বেশি কপি বিক্রি হয়েছিল। 
"জাপান সিঙ্কস" নামক আঞ্চলিক সিনেমায় ময়োকো তার স্বামীর সাথে একটি অতিথি চরিত্রে অভিনয় করেছিলেন। সিনেমাটির পরিচালনা করেছিলেন জাপানের জনপ্রিয় পরিচালক "শিনজি হিগুচি"। শিনজি এবং ময়োকোর স্বামী "হিদাকি আন্নো" -এরা দুজনে একসাথে "গেইনাক্স" নামক সংস্থার প্রতিষ্ঠা করেন। 
২০০৮ সালে স্বাস্থ্যগত কারণে মায়োকো আন্নো তার কাজ থেকে অবসর নেন। এই বিরতির সময় তিনি তার স্বামীর সাথে তার প্রাত্যহিক জীবনের কাহিনীকে বেশ কয়েকটি মাঙ্গার আকারে প্রকাশ করেছিলেন। 
২০২০ সালের অক্টোবরে ঘোষণা করা হয়েছিল যে মায়োকো আন্নোর মাঙ্গা "মেমোয়ার্স অফ অ্যামোরাস জেন্টলম্যান" -এর উপর ভিত্তি করে একটি সঙ্গীতধর্মী নাটক উপস্থাপনা করা হবে। এটিই হবে প্রথম জাপানি মাঙ্গা যা আমেরিকান "সঙ্গীত নাটক" শৈলীতে রূপান্তরিত করে পরিবেশনা করা হয়।
আগরওয়াল

আগরওয়াল (বানান: আগেরওয়াল, অগ্রওয়ালা, আগরওয়ালা, আগরওয়াল্লা, আগ্গরওয়াল, আগরাওয়াল, আগরাওয়ালা বা আগ্গরাওয়াল) হল একটি বনিয়া সম্প্রদায়। উত্তর ভারতের বনিয়ারা বেশ কয়েকটি সম্প্রদায়ের একটি গোষ্ঠী, যার মধ্যে অগ্রওয়াল বনিয়া, মহেশ্বরী বনিয়া, ওসওয়াল বনিয়া, ক্ষত্রি বনিয়া এবং পোড়ওয়াল বনিয়া অন্তর্ভুক্ত।
তারা সমগ্র উত্তর ভারতে বিস্তৃত, প্রধানত রাজস্থান, হরিয়ানা, পাঞ্জাব, জম্মু ও কাশ্মীর, চণ্ডীগড়, হিমাচল প্রদেশ, উত্তরাখণ্ড, দিল্লি, ছত্তিশগড়, গুজরাট, মহারাষ্ট্র এবং উত্তর প্রদেশ রাজ্যে বসবাস করে। এছাড়াও, তারা পাকিস্তানের পাঞ্জাব ও সিন্ধ প্রদেশেও পাওয়া যায়, যদিও ভারতের বিভাজনের সময় তাদের বেশিরভাগই নতুন স্বাধীন ভারতে স্থানান্তরিত হয়েছিল। অধিকাংশ অগ্রওয়াল বৈষ্ণব হিন্দু বা জৈন ধর্ম অনুসরণ করে, তবে একটি ছোট অংশ ইসলাম বা খ্রিস্টান ধর্মের অনুসারী।
অগ্রওয়ালরা তাদের সম্প্রদায়ের পূর্বপুরুষ হিসাবে রাজা অগ্রসেনকে বিশ্বাস করেন, যিনি ছিলো অগ্রোহা রাজ্যের একজন ক্ষত্রিয় রাজা। রাজা অগ্রসেন নিজে হিন্দু ধর্মের বৈশ্য (বাণিজ্যিক) ঐতিহ্য অনুসরণ করেছিলেন। অগ্রওয়ালরা তাদের উদ্যোক্তা মনোভাব এবং ব্যবসায়িক দক্ষতার জন্যও পরিচিত। আধুনিক প্রযুক্তি এবং ইকমার্স কোম্পানিগুলিতে তারা এখনও আধিপত্য বিস্তার করে। ২০১৩ সালে রিপোর্ট করা হয়েছিল যে, ভারতের ইকমার্স কোম্পানিগুলির জন্য প্রতি ১০০ টাকা অর্থায়নে, ৪০ টাকা অগ্রওয়ালদের প্রতিষ্ঠিত কোম্পানিগুলির কাছে চলে যেত।
নিরুপমা রথ

নিরুপমা রথ ছিলেন একজন ভারতীয় স্বাধীনতা সংগ্রামী, সমাজকর্মী এবং লেখিকা। তিনি ইণ্ডিয়ান মেডিকেল অ্যাসোসিয়েশনের প্রতিষ্ঠাতা ফেলোদের মধ্যে একজন ছিলেন। তিনি ১৯৮৭ সাল থেকে টানা তিন বছর রাজ্য "আইএমএ"-এর সভাপতি হিসেবে দায়িত্ব পালন করেন। শৈশবকাল থেকেই তিনি ভারতীয় স্বাধীনতা সংগ্রামের প্রতি গভীর আগ্রহী ছিলেন এবং ১৯৪২ সালে ভারত ছাড়ো আন্দোলনে সক্রিয়ভাবে অংশগ্রহণ করেছিলেন।
তিনি বিভিন্ন সমাজসেবায় গভীরভাবে জড়িত ছিলেন এবং উৎকলা মহিলা সম্মিলনীর পাশাপাশি কর্মজীবী মহিলা হোস্টেলের প্রতিষ্ঠাতা সভাপতি হন।
নিরুপমার সাহিত্য সাধনা তাঁকে ব্যাপক প্রশংসা এনে দেয়। ২০০৩ সালে তাঁকে ওড়িশা সাহিত্য একাডেমী সম্মানে ভূষিত করা হয়। তাঁর লেখা 'প্রসূতি বিজ্ঞান' নার্স এবং ধাত্রীদের জন্য পাঠ্যপুস্তক হিসেবে গৃহীত হয়েছে। তাঁর অন্যান্য লেখার মধ্যে রয়েছে 'ভারতীয় স্বাধীনতা রে নারী', 'অলিভা স্মৃতি' এবং 'অভুলা অনুভূতি', 'সামাজিক নির্য্যাতন', 'মসলা', 'নারী ও বিচারালয়', 'দিগন্ত', 'কন্যা ও শিশুসম্পদ'।
নিরুপমা রথ ২০১১ সালে ওড়িশার দরগা বাজারে তাঁর বাসভবনে মারা যান। মৃত্যুকালে তাঁর বয়স হয়েছিল ৮৬ বছর। তিনি দুই পুত্র জয়ন্ত রথ এবং রজত রথকে রেখে গেছেন।
অগ্রসেন

অগ্রসেন (যিনি সাধারণত মহারাজা অগ্রসেন নামে পরিচিত) হলেন ভারতের এক কিংবদন্তি রাজা, যিনি হরিয়ানার হিসার জেলার অগ্রোহা শহরের রাজা ছিলেন। তিনি হিন্দু দেবতা শ্রী রামচন্দ্রের বড় পুত্র কুশের বংশধর। তাকে উত্তর ভারতে ব্যবসায়ীদের একটি রাজ্য অগ্রোহা প্রতিষ্ঠার কৃতিত্ব দেওয়া হয়, এবং তিনি যজ্ঞে প্রাণীর বলিদান থেকে বিরত থাকার জন্য তার দয়া ও সহানুভূতির জন্য পরিচিত। দেবী মহালক্ষ্মী তাকে এবং তার বংশধরদের জন্য সমৃদ্ধি দান করেছিলেন।
অগ্রওয়ালরা উত্তর ভারতের ঐতিহ্যবাহী ব্যবসায়ী সম্প্রদায়, যারা মহারাজা অগ্রসেনকে তাদের পূর্বপুরুষ এবং সম্প্রদায়ের প্রতিষ্ঠাতা হিসেবে সম্মান করেন। মহারাজা অগ্রসেন অগ্রোহা রাজ্যের রাজা ছিলেন এবং তার শাসনামলে ব্যবসায়ীদের একটি শক্তিশালী রাজ্য গড়ে ওঠে। "অগ্রওয়াল" শব্দটির অর্থ হলো "অগ্রসেনের বংশধর" বা "অগ্রোহা শহরের মানুষ", যা তাদের বংশ এবং ইতিহাসের গভীর সম্পর্ককে প্রতিফলিত করে।
মহারাজা অগ্রসেনের জন্মতিথি অগ্রসেন জয়ন্তী নামে পরিচিত। ভারতের হরিয়ানা, পাঞ্জাব, রাজস্থান এবং উত্তর প্রদেশ রাজ্যে উদযাপিত হয়। এসব রাজ্যে এটি একটি সরকারি বা গেজেটেড ছুটি হিসেবে চিহ্নিত। ১৯৭৬ সালে ভারত সরকার মহারাজা অগ্রসেনের ৫১০০ তম জন্মবার্ষিকী স্মরণে একটি ডাকটিকিট প্রকাশ করে, যেখানে তার ছবি প্রদর্শিত ছিল। ২০১৬ সালে মালদ্বীপও অগ্রওয়াল সম্প্রদায়ের ব্যবসায়িক অবদানের প্রতি শ্রদ্ধা জানিয়ে একটি স্মারক ডাকটিকিট প্রকাশ করে, যা ভারতের সাথে মালদ্বীপের বর্ধিত বাণিজ্যিক সম্পর্কের প্রতিফলন। আধুনিক অগ্রোহা ধাম মন্দিরের পূর্বাংশ মহারাজা অগ্রসেনকে উৎসর্গীকৃত, যা অগ্রওয়াল সম্প্রদায়ের জন্য একটি গুরুত্বপূর্ণ সাংস্কৃতিক এবং ঐতিহ্যিক কেন্দ্র হিসেবে কাজ করে।